
Na osnovu mišljenja Glavnog prosvjetnog savjeta prepo¬ 
ručilo je Ministarstvo prosvjete odlukom P. br. 40956 od 26. 
X. 1935. časopis »Prirodu« u izdanju Hrvatskog prirodoslovnog 
društva u Zagrebu za nabavu svim školskim knjižnicama. O 
tome je obavješteno Hrvatsko prirodoslovno društvo dopisom 
prosvjetnog odjeljenja kr. banske uprave savske banovine br, 
62626 od 16. XI. 1935. __ 


KUPUJEM „Glasnik Hrv. Prir. Društva" godište 1915. 
Ponude molim na adresu Mr. ph. Milan Dcg.anc, Gospić • 




22c prosinca 1936. god. zaklopio je za uvijek svoje trudne vjeđe 
veliki sin hrvatskoga naroda, svjetski učenjak i veliki mislilac, 
prof. zagrebačkoga sveučilišta u miru dr, Dragutin G o r j a n o- 
vić-Kramberger. Sviju nas se bolno dojmila ta vijest, i ako 
smo znali i očekivali, da će to naskoro doći, jer je ljuta boljetica 
zadnjih godina shrvala fizičku i psihičku snagu našega velikog 
borca za prirodne nauke. Smrću Gorjanovićevom gubi hrvatska 
nauka jednoga od svojih najvećih ljudi, čovjeka, koji je sve svoje 
nazore o svijetu i životu izgradio na spoznajama prirodnih istina... 
Gorjanović nije »umjetna veličina«, kako pravo kaže dr. H i r t z, 
»koju je izdigla naučna klika (jer i takve ima), on je velik po svo- 

jem znanstvenom radu, kod kuće, u domovini i u svijetu, pred či¬ 
tavim kulturnim Čovječanstvom«. 1 ) 

Njegov put do slave bio je težak i spor, jer skepse i zavisti bilo 
je svagda, pa i ovdje, a možemo reći ovdje daleko više, jer se radilo 
o radovima učenjaka jednoga maloga naroda, za kojega veliki bi o i 
svjetskih učenjaka nije niti znao da postojh I baš u tome leži ve¬ 
ličina i zasluga Gorjanović a, što je svojom znanstvenom spre¬ 
mom, genijalnom intuicijom i sistematskom upotrebom savrememli 
metoda znao postaviti svoje radove na takav nivo, da su u cijelom 
znanstvenom svijetu našli priznanje. 

Uočimo li cjelokupni rad G o r j a n o v i ć a, to vidimo, da se on 
kreće u tri smjera: u geološkom, paleontološkom i paleoantropo- 
loškom. Svakako se jasno razabira iz njegovih radova, da u Gor- 
janovića preteže paleontološka crta, i da je paleontologija 
njegova mezimica. Već svojim početnim radovima on je to jasno 
pokazao, jer su ovi iz paleoihtiologije (nauke o fosilnim ribama), 
a obraduju fosilne ribe Karpata, Salzburga., Štajerske, Slovenije, 
otoka Hvara, okolice Zagreba, Varaždinskih Toplica, Valjeva u 
Srbiji, Sofije u Bugarskoj, Libanona u Siriji itd. 

Napose se pak ističu monografije o mladotercijarnim ribama 
Hrvatske i fauna triadskih riba iz Halleina u Salzburgu. Tim pa- 
leoihtiološkim radovima pr oni jelo se njegovo ime znanstvenim svi¬ 
jetom tako, da je u počast Gorjanović a godine 1905. učenjak 
Šimi on esc u osnovao novi, posebni rod fosilnih riba pod ime¬ 
nom K r a m b e r g e r i a. 

Važne su nadalje njegove radnje o guštericama otoka Hvara, 
o fosilnim cetaceama Hrvatske i Kranjske, o fosilnim slonovima i 
nosorošcima Hrvatske i Slavonije, a njegovi radovi o fauni mlađih 
tercijarnih naslaga Hrvatske i Slavonije i njihovoj razdiobi uz¬ 
digli su ga do najboljega poznavaoca našega tercijara, a i u vanj¬ 
skom se svijetu cijenio njegov taj rad, što dokazuju strani paleon¬ 
tolozi time, što su nekim vrstama puževa dali Gorjanovićevo 

ime. * , . 

I geološko-morfološki radovi Gor j ano vica odlikuju se ve¬ 
likom znanstvenom vrijednošću, pa se napose ističu radovi o geo- 
tektonskim odnosima Zagrebačke Gore, o geologijskim i hidro gra¬ 
fičkim odnosima terme Stubičke Toplice u Hrvatskoj, o morfolo¬ 
gijskim i hidrografijskim prilikama prapornih predjela Srijema, 
geologija Gore Samoborske i Žumberačke, o lomnom rubu Zagre¬ 
bačke Gore između Podsuseda i Zagreba i o njegovu značenju za 
postanak terase, itd. 

Gorjanović je nadalje nastojao da primijeni geološku 
disciplinu i u praktične svrhe, pa je u tu svrhu zasnovao »Geo¬ 
log i j s k u pregleđnu kartu Hrvatske i S 1 a v o n i j e«, 
mjerila 1:75.000, koju je nakon oštrih i odlučnih borba sa drž. geol. 

i) Isp. Dr. Miroslav Hirtz, Život i rad profesora Gorjanovića. Priroda 
XVII (1927) 29. 


Dr. Dragutin Gorjanović-Kramberger 

zavodom n Budimpešti sretno priveo kraju, pa već god. 1902. izlazi 
prvi list »V i n i c a«, koji je ujedno i prva geološka karta na sla¬ 
venskom jugu. Gorjanović je u svemu sam izradio i izdao 
četiri takve karte, pa je poslije prepustio taj rad f. Kpchu, koji 
ga je u započetim smjernicama nastavio dalje. Kratko vrijeme iza 
osnutka geološke karte osnovao je Gorjanović uz veliki na¬ 
por i borbu sa spomenutim zavodom u Budimpešti »Geologij- 
sko povjerenstvo za kraljevine Hrvatsku i SI a v o- 
niju«, pa je baš tim osnutkom stekao velikih zasluga za očuvanje 
samostalnog geološkog rada u Hrvatskoj i Slavoniji. U vezi s po¬ 
vjerenstvom osnovao je i »Vijesti« kao glasilo povjerenstva, od 
kojih je pod njegovom redakcijom izašlo šest svezaka. Geol. povje¬ 
renstvo pretvoreno je god. 1922. u »Geološki zavodu Zagre¬ 
bu«, a Vijesti u »Vijesti geološkog zavoda u Zagreb u«. 
Na žalost ovaj zavod naskoro je dokinut, čime je srušeno sve ono, 
što je Gorjanović teškim radom i naporom osnovao i u život 
priveo. i 

Najviše je prof. Gorjanović prodičio sebe i hrvatsku nauku 
pred čitavim kulturnim svijetom pronalaskom fosilnih ostataka 
pračovjeka u Krapini, njegove kulture i njegovih životinj¬ 
skih savremenika, kao i brojnim upravo klesanim radovima o tome 
epohalnom nalazu u povijesti razvoja paleoantropologije. Važnost 
otkrića krapinskog nalazišta leži u momentu samoga čina, jer su 
neki tadašnji učenjaci smatrali nalaze čovječjih preostataka iz 
Neandertala, la Naulett e-a i S p y-a patološkim tvorevi¬ 
nama, pošto su se bitno razlikovali od današnje ljudske građe. Ve¬ 
liki autoritet antropologa Rudolia V i r c h o w-a uspio je, da za neko 
vrijeme otkloni pravo određenje i smještaj ovih fosila tim više, što 
je broj ovih bio vrlo ograničen i stoga nedovoljan da posluži kao 
temelj nauci o čovječjem porijeklu. I u tome kritičnom času dolazi 
Gorjanović sa svojim nalazom i učinjenim iskapanjima u god. 
1899, 1900, 1903 i 1905. Sabravši brojne ostatke skeleta djece i odra¬ 
slih ljudi sa primitivnim bitnim osobinama pristupio je odmah in¬ 
tenzivnoj obradbi tih fosilnih preostataka, pa već 1907. god. izlazi 
u Wiesbađenu njegovo monumentalno djelo o krapinskom pračo¬ 
vjeku pod naslovom »D e r diluviale Mensch von Krapina 
i n Kroatien. E i n B e i t r a g z u r Palaoanthropologie«. 
Tim svojim izvanrednim djelom, kao i brojnim manjim rasprava¬ 
ma o toj temi, izašlim prije toga djela, pokrenuo je Gorjanović 
pitanje čovječjega porijekla s mrtve točke, razbivši tako skepsu i 
nazor o patološkim pojavama R. Virchow-a i stvorivši time osnov 
modernoj paleoantropologiji, dokumentovan upravo klasičnim do¬ 
kazima. 

Od kolike je važnosti taj G o r j a n o v i ć e v rad za osnove 
moderne paleoantropologije svjedoče najbolje mišljenja glasovitih 
antropologa i paleoantropologa cijeioga svijeta, od kojih je osobito 
važno mišljenje H. Vircho w-a, koji kaže «0 b r a d b o m jedi n- 
stvenog materijala iz Krapine Gorjanović se po- 

kazao savjesnim, dubokim i dovitljivim istraži- 
v a čem«. Mnogo je tih mišljenja, pa radi ograničenog prostora 
iznijet ću još samo ono H. Klaatscha, koji kaže »Rijetko je 
kada znanstveni obret učinjen u pravu horu, kao 
u tom slučaju . . . . Ne znam, da li bi neandertalski 
problembio takobrzo objašnjen i sveopće priznat 
bez obreta Krapinskih fragmenata« (Isp. Priroda 
XVII (1927) 30). 

Uz velike znanstvene pronalaske redovito dolaze i izvjesni. kri¬ 
tički prigovori, koji su i ovdje započeli sa strane nekih učenjaka, 
i to poglavito u pogledu starosti naslaga, u kojima su nađeni frag¬ 
menti krapinskog pračovjeka. U brojnim manjim raspravama do¬ 
kazao je Gorjanović oštrom logikom i nepobitnim činjenicama 
na osnovu savremene životinjske faune, nađene uz preostatke pra¬ 
čovjeka, da su te naslage starog međuleđenjačkog doba. Ove su 
naslage, kako baže B. Zarnik u Gorjanovićevoj »Spomenici«, go¬ 
tovo istovremene sa naslagama, u kojima su pronađeni ostaci i 
oruđe pračovjeka kod Taubacha. 

Iza toga, a nakon pomnih istraživanja obratio je Gorjanović pa¬ 
žnju ekološkim i kulturnim prilikama pračovjeka, pa je i tu pokazao 
svoju vanrednu pronicavost i veliku stručnjačku spremu. Ovaj njegov 
rad našao je svoju kulminaciju u drugom monumentalnom djelu 
o krapinskom nalazištu, koje je izdala Jugoslav. Akademija u Za¬ 
grebu g. 1913. pod naslovom »Život i kultura d i 1 u v i ji a 1 n o g 
čovjeka iz Krapine u Hrvatskoj«. U tome je djelu pri¬ 
kazao kamenito i koštano oruđe nađeno u pećini Hušnjakovo na 
ležištu pračovjeka, pa ga je pribrojio klasičnom mousterienskom 
tipu, kao stepenu primitivne kamenite industrije. Zadnjih godina 
svoga djelotvornoga rada posvetio se Gorjanović detaljnom 
proučavanju pojedinih skeletnih česti kao čeljusnog zgloba, lopa¬ 
tica u čovjeka, pračovjeka i antropoiđa, nekih kralježaka itd. 

Zamjerali je to rad za tako kratki čovječji život, pa nije čudo, 
da se uz veliki broj štovatelja toga velikog i umnog G o r j an o- 
v i ć e v o g rada našao i znatan broj protivnika, koji su nastojali 
na razne načine osporiti Gorjanović e'vu znanstvenu spremu, 
veličinu i zamašitost njegovih istraživanja bilo na geološko-paleon- 
tološkom ili paleoantropološkom polju. No uzaludna su takva na¬ 
prezanja, Gorjanović je i tu ostao pobjednikom sve bez borbe, 
ostao je, kako iijepo i iskreno kaže u pozdravnoj čestici o njegovoj 
50-gođišnjici rada dr. R. Simonović iz Sombora »umni r a đ- 
n i k, koji se naučnim radom proslavio i u z d i g a o d o 
uzor prvaka roda ljudskoga, najljepša je. dika 
svoga naroda, i Hrvati će se večito ponositi sa 
svojim Gorjanovićem.« 


Dr . Josip Poljak 

19. prosinca 1936. umro je nakon teške bolesti dr. Andrija 
Mohoroviči ć, sveučilišni profesor u m. i poznati naučni radnik. 
Tri su smjera naučnoga rada, 


u kojima je Mohorovičić 
bio prvi osnivač, koje je u našoj 
maloj ondašnjoj naučnoj litera¬ 
turi započeo. Prvi je smjer nje¬ 
gova rada meteorološko motre¬ 
nje oblaka i obrada tih motre¬ 
nja u Bakru. Tim se radom i 
kasnije u Zagrebu bavio, mo- 
treći rado i često oblake, pa je 
taj niz redovnih motrenja mo¬ 
gao biti uz prekide na meteoro¬ 
loškom zavodu nastavljen i na 
osnovu toga publicirana perio¬ 
dičnost naoblake u Zagrebu. 
Kako je važna množina i vrsta 
oblaka za klimu, ali i za pro¬ 
gnozu osjećao je Mohoro¬ 
vičić na početku prvoga na¬ 
učnog rada, a istom dosta godi¬ 
na kasnije došlo je to do opće 



spoznaje, tako da se u dnevnim 


telegrafskim izvještajima o vremenu danas naročito ističu vrsta 


i množine oblaka u pojedinim visinama. Kritičnost u cijelom radu 
velika je odlika Mohorovičića; iako je volio da spaja pojedina mo¬ 
trenja s teorijom, nije se nikada dao zavesti, da stavi teoriju nad 
motrenje. Tražeći u svom radu o kiši u Zagrebu (Klima grada 
Zagreba) Briicknerovu periodu od 35 godina, nalazi je metodom, 
koja je naučna, ali zato i kritična. 


Drugi smjer njegova rada, gdje je i najviše priznanja našao, 
spada u područje onih elementarnih »nesreća«, kojih se ljudi naj¬ 
više boje, t. j. u područje potresa. Ustrajnim molbama i interven¬ 
cijama Mohorovičića uspjelo je bilo, da se vlada odluči na silan 
korak i nabavi 1908. veliki Wiechertov seizmograf. Već je 1909. 
jedan osobit potres sa epicentrom u Pokupskom dao povoda, da je 
oštrina duha Mohorovičićeva dala novu sliku o sastavu najgornjeg 
sloja Zemljine kore. Koliko je to onda bio mučan posao, koliko je 
tu trebalo ispoređivati i kritično pregledavati na svakom seizmo- 
gramu svaki sitni pomak! Dane i dane sjedio je strpljivo očitava¬ 
jući vrijeme, kad je koji dio potresnoga fenomena kao val stigao 
do kojega mjesta, gdje je bio seizmograf. Isporeiđujući, ispitujući 
i spajajući s teorijom te podatke uspjelo mu je, da dade nešto do- 

tad nepoznato, što nm je tek kasnije učeni svijet priznao i priznaje 
i danas. Tu je sad uporno nastavio dalje i dao niz radnja, u kojima 
su podaci, kojima se danas služi cio naučni svijet za redukciju bli¬ 
zih potresa. Kasnije je na isti način dao i za daleke potrese i kri¬ 
vulje i brojeve, što mu ih je publicirala geodetsko geofizička inter¬ 
nacionalna unija. Niz radnja o samim seizmografima, njihovim po¬ 
greškama i mogućnostima zgodnije konstrukcije publicirao je di¬ 
jelom u Kadu jugoslavenske akademije, a dijelom u vanjskim ča¬ 
sopisima. 

Treći i najteži smjer njegova rada, o kom se vrlo malo opće¬ 
nito znade, jeste organizacija meteorološke službe u Hrvatskoj i 
Slavoniji. Kao dobrom hrvatskom patrioti krivo mu je bilo, da su 
motrenja na našim postajama do 1900. publicirana u ugarskim go¬ 
dišnjacima, dok je meteorološki opservatorij zagrebački izdavao 
samo godišnje svoja vlastita opažanja. Mohorovičiću je uspjelo, da 
prema Ugarskoj nađe formu, kako bi se Hrvatska i Slavonija mogla 
meteorološki osamostaliti bar de facto, ako i de jure ostaje kao 
centralni zavod Pešta. Nađena je forma u »Zemaljskom zavodu za 
meteorologiju i geodinamiku«, i tim je mreža postaja u Hrvatskoj 
i Slavoniji potpala pod taj zavod i od toga se doba dosad nije 
mnogo izmijenilo, tek su prihodi zavoda (koji je kasnije promijenio 
ime u »Geofizički zavod«) postajali sve manji. Izdavanjem godiš¬ 
njih izvještaja u vrlo velikoj i lijepoj formi i u 4 sveska na godinu 
postavio je Mohorovičić ovaj zavod na viđeno i priznato mje¬ 
sto u svijetu. Na žalost su ratom te publikacije zavoda morale pre¬ 
stati i nisu nikad više nastavljene zbog pomanjkanja novčanih 
sredstava. 

Dok se u drugim nekim naukama nastojalo velikom popular¬ 
nošću doći do uspjeha i potpore, Mohorovičić je u području 
svojem radio u tišini, a da ga ljudi ni poznavali nisu, tek dnevne 
prognoze, što ih je davao novinama, dale su prigode, da se, bar u 
šalama, njegovo ime spominje u širim krugovima. Protivnik svake 
parade i javnih nastupa, ali zato uporan i siguran radnik unutar 
svojega zavoda i svojega područja, prošao je životom uradivši 
mnogo, a stekavši malo Rodom Istranin nije pokazivao druge oso¬ 
bine svojega kraja osim stalne radinosti i bistrine uma. 

Dr . S. Škreb 

BOTANIČKA EKSKURZIJA U PROKLETIJE 

Napisao Dr. Karlo Bošnjak (Zagreb) 

Sa 5 slika 

Na samoj crnogorsko-albanskoj granici prekida se dinarski pla¬ 
ninski sistem kao presječen drugim jednim. Taj drugi planinski 
sistem, izgrađen iz silnih gorskih gromađa, visokih i preko 2600 m, 
protegnuo se poput neke gigantske prepone ekvatorijalno, t. j. od 
zapada k istoku, dakle skoro okomito na smjer Dinarskih Alpa, od 
Jadranskoga Mora do zapadnoga ruba Metohijske Ravnice između 


Botanička ekskurzija u Prokletije 

42 i 43° sjeverne širine. U narodu zovu tu preponu, te planine P r o- 
kletijama. Valjda tako poradi velike njihove nepristupačnosti 
i teške prohodnosti. 

Prokletije do danas nisu potpuno botanički istražene, i ako je 
u njih posljednjih 50 godina zalazilo nekoliko stranih i dvojica, koliko 
je to meni poznato, domaćih botaničara: pokojni dr. N. Košanin 
i I. Rudski. Za Prokletije se ipak dobro zna, osobito u onim re¬ 
dovima botaničara, koji su se bilo kako bavili vegetacijom i florom 
Balkanskoga Poluotoka. Zna se za njih, i to baš poradi onog njiho¬ 
vog preponskog karaktera, po kojem su one prirodna barijera iz¬ 
među srednje-evropskih i ilirskih biljnih elemenata na jednoj strani, 
a južno balkanskih na drugoj strani, tako da te barijere mnogi od 
njih nikako ne prelaze. Prokletije uz to kriju u sebi po svojim 
glaci jalnim dolinama i lijepi broj nadasve zanimljivih tercijarnih 
relikata i endema, kako je to sve već N. Košanin istaknuo. Da¬ 
pače ima botaničara, koji se nadaju, da će se na južnim, okomito 
odsječenim, nepristupačnim stranama Prokletija naći i novih bilj¬ 
nih vrsta, što više i rodova (tako na pr. pok. dr. G. B e c k). Prema 
svemu rečenome Prokletije mnogo obećavaju jednome botaničaru i 
moram priznati, da sam se tamo zaputio pun interesa i najljepših 
nada ... 

Prije nego pođemo dalje, treba čitaocu znati, da se samo manji 
dio Prokletija nalazi na našem teritoriju, odnosno u Z e t s k o j 
Banovini, dok je daleko veći u Albaniji. Sama državna gra¬ 
nica obično teče Sljemenom prokletijskih gromađa, koje su izgra¬ 
đene u glavnom iz silikatnoga kamenja, dok se vapnenac javlja 
samo sporadično u njihovim donjim partijama, a nekad i u najvi¬ 
šim vrhuncima, ali tu uvijek u kristalmičnom stanju. Izuzetak čini 
Bjelić (2.500 m), koji je sav izgrađen iz vapnenca. Odatle mu i ime. 

Poznavaoci Prokletija dijele ih u tri skupine: Zapadne, 
Centralne i Sjever o-i stočne Prokletije. Od ovih 
triju skupina dvije prve izdižu se većim dijelom u Albaniji, dok 
treća, koju vole zvati i Rugovsko-metohijskim Plani¬ 
nama, pripada sva Ornoj Gori. I baš ovoj trećoj skupini Prokle¬ 
tija, Rugovsko-metohijskim Planinama, bila je u prvom redu nami¬ 
jenjena moja botanička ekskurzija, da još na koncu na dva dana 
zagledam i u dvije glacijalne doline, onu Vojuše i onu Vruje, 
u zapadnoj skupini Prokletija. 

1. Uz Ibar od Kosovske Mitrovice do Ibrove Glave. 

Ibar je moćni i bistri lijevi pritok Morave i tako tributar 
voda Crnoga Mora. Izvor mu je ili, kako tamošnji stanovnici vole 
reći »glava« podno sjevernih strana Hajle, dakle u Istočnim Pro- 
kletijama. Tok mu je prvih od prilike 100 km, u glavnom zapad- 
istok, da kod Kosovske Mitrovice oštro zavije prema sjeveru k Mo- 
ravi. Njegove vode u svom gornjem toku kvase proplanke Istočnih 
i Sjeveroistočnih Prokletija i tako otvaraju prirodna vrata u te 
planine. Istina ova su vrata ponegdje tako tijesna, da te-«sutješke, 

te klisure treba i na daleko obilaziti. Ali opet i opet vrata su tu, 
pa ako i sa teškoćama, ali ono se ipak napreduje i sve dublje zalazi 
u planinu. Ta je okolnost i bila razlogom, s kojega sam se odlučio, 
da pođem uz Ibar, i kao polaznu točku izabrao sam Kosovsku 
Mitrovicu. 

26. srpnja 1935. krenuo sam iz Kosovske Mitro viče sa dru¬ 
štvom na ciganskim kolima do Pridvorice, da se tamo opskrbimo 
potrebnim jahaćim i samarskim konjima. Odmah po izlazu iz K. 
Mitrovice na kilometar dva daljine izdigle su se u poprijeko či¬ 
tavog širokog i u ovo doba godine plitkog Ibrovog korita i njegovih 



Dvije muljike (Pinus Peuce) pred Kulinom nad Rošajem Foto: Radivoj Simonović 


na daleko niskih pješčanih obala neke čudne drvene naprave, stu¬ 
povi visoki preko 5 m, za koje se iz početka nisam nikako mogao 
domisliti, što su i čemu služe. Ispostavilo se iz bližega, da im je 
svrha zaustavljati i hvatati silne mase smrčinih trupaca, balvana, 
greda, kada ih s proljeća iz gornjih krajeva ponesu nabujale Ibrove 
vode. Glavna sezona ovog jeftinog transporta vodom traje od po¬ 
četka ožujka do konca svibnja, a nešto i s jeseni u listopadu, ako 
je kiša. Toga, proljeća, kako mi u Baču, jednom od glavnih šumskih 
sabirališta oborene smrče, reče nadglednik posla, pušteno je niz 
Ibar do 100.000 ovakvih smrčinih komada, kadšto dugih i do 10 m. 
I tako iz godine u godinu. Koje mnoštvo posječene smrče! Koje 
bogatstvo smrčinih šuma! 

Sama Ibrova Dolina u donjoj svojoj polovici ukazala mi se 
proti očekivanju pitoma i skoro, rekao bih, uz ono malo zemlje za 

obrađivanje prenapučena. Kukuruz i druga žita iijeipo tu uspijevaju, 
dok livada nisam ovdje vidio, nego tek kasnije. A čime onda hrane 
konje i stoku? Preko ljeta kojekako ih napasuju, a preko zime 
hrane ih nasječenim i u tu svrhu spremljenim lišćem i tanjim gran¬ 
čicama u glavnom cerovima, ali i drugima. Tko pozna dosta kožnati 
eerov list, taj će znati, kakva je to jadna stočna hrana. Neizbježna 
posljedica ovakve ishrane, osobito u blizini sela, jest potpuno uni¬ 
štenje šume, od koje se ponegdje vide tek suhe neracionalno ostav¬ 
ljene batrljice, visoke i preko metra. 

Inače su strane i brda uz Ibar — ovdje od prilike 700 m visoka 
— pošumljena. Glavno drvo, koje ovdje pokriva goru, jest hrast 
cer ( Quercus cerris). Ovdje ondje kažu, da nalaze još jedan hrast, 
koji zovu b j e 1 o v i n o m, srčevinom. a za koji prema njihovu 
opisu držim, da će biti Q. pubescens. Spomenuti cer prate žestilj 
[Acer tataricum) i klen (A. campestre\ kojega uz Ibar nazivaju 
kuna, kunovina, zatim crni jasen {ft raxinus ornus\ j a r e- 
bika ( Sorbus aucuparia) lipa, lijeska, drijen, glog, borovica, pa pu- 
calina, ( Colutea arborescens i uz vodu vrbe. Bukva se naprotiv 
javlja više uz Ibar gore poslije mjesta Banje, i to na desnoj, osojnoj, 
strani i u zatvorenim sastojinama, inače na lijevoj, prisojnoj, strani 
dolazi tek pojedince povrh pojasa hrasta. 

Ovakvo bi od prilike bilo vegetaciono lice Ibrove Doline i nje¬ 
govih strana do Mojistira. Od Mojstira dalje gore prema Ibrovoj 
Glavi, od 750 do 1500 m od prilike, vegetaciona je slika druga. Nema 
više hrasta. Zamijenila ga je bukva, što u čistim, što u miješanim 
šumama, gdje ju prate po koji javor, po koja međeđa lijeska 
(Corylus colurna), po koja breza, bijeli i crni jasen, zatim jarebika 
{Sorbus aucuparia), jasika i vrbe, a od grmova planinska baz¬ 
ga (Sambucus racemosa\ Evonytnus latifolia i neke druge, da na 
koncu ustupe svoja mjesta čistoj ernogorici, koja daje biljeg čita¬ 
vome kraju. Dominira smrča ( Picea excelsa), dok jela ( Abies pecti- 
nata) daleko za njom zaostaje. Možda u omjeru 20 :100. Ovdje ondje 
zeleni se još po koji šumski bor ( Pinus silvestris), dok ima više 
muljike l Pinus Peuce), koja gdješto silazi i do samoga Ibra, a 
najrjeđa je tisa ( Taxus baccata ). Nalazi se i borovice ( Jutiiperus 
cotnmunis). 

Iz svega navedenoga vidi se, da u Dolini Ibra i po njegovim 
stranama, koje se oko Ibrove Glave izdižu i do 1500 m, u drveću i 
grmlju daleko pretežu srednjo-evropski elementi u pratnji i nekih 
ilirskih. Jednako je i sa zeljnatim biljem. 

Da prođemo uz Ibar od K. Mitrovice do Ibrove Glave, utrošili 
srno svega 5 dana. Zapravo utrošili su toliko dr. F. Kušani moj 
stalni botanički asistent Omer, inače pošten planinski vodič iz 
Tijentišt.a u Bosni, koji su peti dan išli do Ibrove Glave, dok smo 
dr. R. Simonović i ja zaostali na koncu četvrtoga dana u Ro- 
žaju, on da slika, a ja da sušim i spremim masu bilja, koja se kroz 
četiri dana nabrala. Samo R o ž a j e (nadmorske visine 996 m) oveće 
je i ugledno mjesto na Ibru, lijepih kula, čardaka i kuća. Bilo je 
nekada skoro posve muslimansko. Tu su ili stalno stanovali bogati 

age i begovi, ili ovamo iz Metohije dolazili sa svojim obiteljima i 
družinom na ljetovanje. Danas* su tu sreska ispostava, pravoslavna 
parohija, šumarija, škola i druge manje vlasti. 

2. Rusulija, Ahmica, Hajla i Rugovska Klisura. 

Rus u lija (23S2 m), Ahmica (2272 m) i Hajla (2400 m) tri 
su glavne planinske gromade, koje sa drugim planinskim protegama 
stvaraju u ovom dijelu Prokletija onu znamenitu klimatsku i biljnu 
preponu između sjevera i juga, o kojoj je prije bilo govora i koja 
je poznata pod imenom Sjeveroistočnih Prokletija ili 
Rugovsko-metohijskih Planina. Rugovskili od mjesta 
Rugove pod Hajlom, odnosno od Rugovske Klisure, a metohijskih 
od plodne ravnice, koju zovu Metoh i j a i u koju se one sa sjeve¬ 
rozapadne strane prema jugoistoku strmo ruše. Sa sjeverne ili Ibrove 



Sjeverni dio Rusulije. Foto: Fran Kušan 



strane njihove su padine naprotiv više položene, pa zato su i pri¬ 
stupačnije. Dva su tu duboko u teren usječena prelaza, koji od dav¬ 
nine vežu Ibrovu Dolinu sa Rugovskom Klisurom, odnosno Meto- 
hijskom Ravnicom. Za oba je ishodno mjesto Rožaje. Zapadni prelaz, 
koji silazi u Rugovsku Klisuru, vodi ispod Hajle kroz naselje K o- 
šutani i tjesnac Grlo ili 6 r 1 c e, a istočni za Metohiju ispod 
Rusulije kroz Ž 1 i j e b. 

Sama Rugovska Klisura jest jedna grandiozna, kolosalna 
sutjeska, tjesnac, pukotina, koja od zapada k istoku razdvaja u du¬ 
ljini od kakvih 7 km Sjeveroistočne od Centralnih Prokletija. Pro¬ 
tječe ju Pećska Bistrica, a tako je tijesna, da su novu cestu, 
koja tuda vodi iz Metohije preko Čakora u područje Lima, mo¬ 
rali ovdje ondje usjeci u živi kamen, dapače i kroz tunele ju pro¬ 
voditi. Držim, da se ne varam, ako računam, da joj se južne strane, 
koje su niži dio Prokletijske gromade, zvane Nićinat (2522 m), iz¬ 
dižu negdje skoro okomito iznad Pećske Bistrice i do kakvih 1000 m 
relativne visine. 

I Grlce i Žlijeb i Rugovska Klisura poradi svoje duboke usje- 
čenosti, uzanpsti, vlage, malo sunca, mnogo hlada i niže tempera¬ 
ture pokazuju jednu interesantnu pojavu, koju botaničari nazivlju 
biljnom inverzijom« t. j. po hrvatsku »biljnom naopa¬ 
ko s t i«. Biljni naime stanovnici visokih planina, kojima je inače 



Sutjeska Rugovske Klisure između Sjeveroistočnih i Centralnih Prokletija 

domovina iznad 1500 i 1600 m silaze ovdje u tjesnacima vrlo nisko 
i do 600 m od prilike, kako sam to sam ustanovio za muljiku (Pinus 
Petice) u Rugovskoj Klisuri, dok se opet drveće i grmlje kao na pr. 
hrast, jasen, bukva, javor, koje voli više sunca, a inače nastava u 
montaniip područjima, izvlači iz tih hladovitih tjesnaca i hvata nji¬ 
hovih gornjih toplijih strana, negda do u neobične visine. 

Zasebno ističem da runolist (Leontopodium alpinum ) dolazi i 
na Rusuliji i na Ahmici i na Hajli. Najviše ga ima na Rusuliji, a 
najmanje na Ahmici. I što je interesantno, ne toliko u stijenju Ru- 
sulije, nego baš po blago položenim njenim kamenim travnjacima. 
Posjedujem sa Rusulije runolistovih busena sa blizu 50 njegovih 
stručaka. Da li je ovaj Leontopodium alpinum doista var. nlvalls 
kako hoće neki, ja ne znam. Dvojim, jer karaketristikon varijetata 
nlvalis jest, da mu je pricvjetno lišće, koje čini poznatu runolistovu 
Zvijezdu, veoma maleno, a rast patuljast, dok je na svim našim bilj- 


Iz Rožaja krenuo sam u 
prelazom ispod Hajle kroz G 
Rugovsku. Klisuru prispijem 
tohije. 

Kroz ovi 
toliko je u 
jesu crnog 
strane, ne¬ 
čistim sastojinama u 
(Pićea excelsa >, 

Peuce > i mu ni ka 


h sedam dana sabrao sam i pribilježio masu bilja, jer 
tim planinama bogatstvo Hore. Glavna njihova značajka 
gorične šume, prašume, koje se u nedogied protežu na sve 
ali osobito po sjevernim stranama. Čine ih u miješanim ili 
glavnom tri crnogorična drveta i to: smrča 
molika, m o 1 j i k a, mulika, muljika ( Pinus 
(Pinus leucodennls \ dok su od sporednog zna¬ 
čaja kao šumsko drvo jela (Abies pectlnaia , šumski b o r (Pinus 
silveslris ), planinski bo r, k 1 e k a, k r ivul j (Pin us. monlana) 
i crni bor (Pinus austriaca>, za koji je preporno, da li je samo- 
nikao iLi je čovjekom onamo donesen. Posebnu pažnju zaslužuju 
m u 1 j i k a i inu n i k a, jer su to dva naša bora, vezana na Bal¬ 
kanski Poluotok, u prvom redu na naše krajeve. Vladanje im je 
ipak različito. Munika voli rasti na vapnencu i na stranama po sti¬ 
jenju, koje je više izloženo suncu, dok muljika nastava na silika¬ 
tima i ljubi više vlagu i hlad. Ne rijetko međutim naći ih je i za¬ 
jedno na istoj podlozi. Munika ne prelazi visine od 2000 m, dok je 
muljiku naći i do 2200 m. Što se tiče planinskoga bora (P. montana>, 
njega ima ovuda dosta, pa gdješto u masi pokriva kamenite nagibe 
i planinske vrhove u području suvati, dok pojedince silazi i niže u 
već razbijene sastojine druge crnogorice. 

Klima je na ovim planinama i njihovim proplancima tako oštra, 
da sam na koncu srpnja oko Ivo vika iznad Rožaja u visini od 
kakvih 1250 m vidio ne samo zob, nego i ječam još posve zelen. 

Inače od zeljanoga bilja da spomenem bar nešto od onoga^što 
sam sabrao. Posrećilo mi se, da sam u okolici prvoga konačišta 
Kule ili Kuli ne, a u visini od kakvih 1750 m, otkrio u jednom 
kao koritašcu pod smrčom rijetku biljku Wulfenia carlnthlaca. Njih 
stotinjak primjeraka zbitih u jednu koloniju. Izvan ovih nisam mo¬ 
gao naći ni da bi samo jednu više. Ona dolazi još na Rusuliji i u 


Vilinski Krši (arnautski: Krš Zanovet), pravi botanički vrt ismeđu Kuline i Štedima. 
Foto: Radivoj Simonović 


kama pricvjetno lišće normalno razvijeno, a rast nikako patuljast, 
nego osrednji. 

Obašavši tri spomenuta vrhunca zađosmo ispod Hajle u tjesnac 
G r 1 o, čije su donje strane pokrivene bukvom, koju prate grmovi 
Rhamnus fallax i Corylus avellana, a gornje smrčom. Ime Grlo 
potpuno odgovara ovome duboko usječenom tjesnacu. Protječe ga 
jedan potok. Sam pako tjesnac na mjestima visokih i strmih stijena 
tako je uzak, da i osamareni i jahaći konji sa svojim teretom mo¬ 
raju tuda da se i na tridesetak metara provlače samim koritom 
potoka kroz vodu, jer đruguda ne mogu. I baš na takvim i sličnim 
mjestima po stijenju našla je svoje najsjevernije stanište divna 
Ramondia serbica, biljka čupastih rozeta i plavoga cvijeta. Osim 
Grla dolazi ona u ovom području još i u Ž1 i j e b u pod Rusulijonu 

Napokon evo nas dobro izmučenih i u Rugovskoj Klisuri. Da 
botanički ukratko dopunim ono, što sam o njoj prije kazao, spomi¬ 
njem, da joj je lijeva strana više položena i da je, koliko^ se može 
vidjeti, obrasla bukovom šumom obično opustošenom i više manje 
redovitim bukvinim pratiocima. Naprotiv desna joj je strana vise 
strma i oisječena, obrasla skoro isključivo muljikom (Pinus Petice ), 
dok se visoko gore naziru — jer bila bi prava vratolomija tuda se 

penjati_neki borovi bijele kore. Ako oko u toj udaljenosti ne vara, 

bit će to mlade munike Pinus leucodermis . Kraj same ceste,. koja 
tuda vodi, flora je većinom ruderalna, u kojoj se osobito ističu 
Cirsium candelaber i jedan ogroman Verbascum. 

3. Zapadne Prokletije. 

Na kilometar dva od izlaza iz Bugovske Klisure na istok ostav- 
liamo s desne strane staru pećsku patrijaršiju, nekada sijelo srpskih 
patrijarha. Sama građevina arhitektonski ili inače umjetnički ni 
izvana ni iznutra ne pruža ništa osobita, kako mi reče jedan, inoj 
drug, koji se u te stvari razumije. Ona ima samo veliku historijsku 
vrijednost. Za čas evo nas i u samoj Peći, nekada turskom I p e lc u. 
Lijep grad utonuo u zelene bašče, obilno opskrbljene vodom, koja se 
jarcima dovodi u svaku ulicu. Kroz grad prolazi već danas mnogo 
turistički upotrebljavana cesta, kojom za sami jedan dan projure 
automobili prolazeći Rugovsku Klisuru, preko Čakor Planine 
i Andrije viče sve do Četi n ja i dalmatinskoga Pri- 
morja. Trgovina je u Peći isto veoma živa, jer ovamo preko Ru- 
govsko-metohijskih Pianina dolaze Ibarci, a i drugi gorštaci od diu- 
guda, da se opskrbe žitom i inim plodinama. Tu smo se ođmaiali 
jedan dan, 7. VITI. pa sam posjetio i pećsku pijacu i zabilježio, da 
se toga dana na njoj prodavala pšenica od 100 do 120 dinara prema 
svojoj kakvoći, a kukuruz 95 dinara, po metričkoj centi i kilogram 
paprike po 2 dinara. 

Sutradan 8. VIII. krenuli smo ponovo, ali sada autom, u Kugov- 
sku Klisuru, pa dalje kroz Kotlove sve uz Pećsku Bistrio u, da 
se preko Cakor-Planine krasnom planinskom cestom prebacimo u 
Dolinu Lima i da poslije podne ostavljajući po strani Plav i 
P 1 a v s k o Jezero stignemo u G u s i n j e, pod same Zapadne 
Prokletije. Prvi pogled sa Cakorova Sedla (1700 m od prilike) u 
područje Lima i na Prokletije prema jugu i jugozapadu ostaje sva¬ 
kome nezaboravan. On je ravan takmac najljepšim alpskim vidicima. 

Botanički ništa osobita: uz cestu od pećske strane ruderalna 
flora i bukovi šumarci. Poviše pojas crnogorice sa čistom crnogo- 
ricom (smrča i po koja jela) ili miješanom šumom isprekidanom što 
pašnjacima što kulturnim zemljištem. U još visim položajima boio- 
vina, bijeli i crni bor. Istočnim padinama slične su i one prema 
Limu, samo tu je više kulturnoga zemljišta. Od zeljnatoga bilja spo¬ 
minjem uz Čakor čapljus (Asphodelus cilbus koji ni plug nije 
mogao uništiti, jer brojno tu dolazi i u zasijanoj raži, zatim inte¬ 
resantnu Gentiana Bošnjakii Pev. iz svojte G. crispata na samom 
Čakorovom Sedlu. 

Zastan isnad Vojuše. Foto: Josip Poljak 


Koje je narodnosti stanovništvo Gusinja danas, ne znam pouz¬ 
dano. Svakako ima u njem dosta Amauta, koji skoro isključivo na¬ 
stavaju u gusinjskoj okolici. Tri su u Gusinju drvene džamije, jedna 
pravoslavna i jedna nešto izvan samoga mjesta novija katolička crkva. 
Glavna vlast i politička i vojnička u mjestu jest »Komanda po¬ 
granične čete« sa svojim komandirom na čelu. Vojnike ove 
čete zovu granič a r ima, i isključivo oni vrše službu na gra¬ 
nici. Bez komandirove dozvole nije slobodno zalaziti u pogranično 
područje, pogotovo ne kretati se samom granicom. 

Rekao sam, da je Gusinjska Dolina plodna. Tu svoju plodnost, 
jer je inače dosta kamenita, ima ona zahvaliti obilju vode, koja se 
u nju sa okolnih planina slijeva, a koju je čovjek pohvatao i njome 
izveo jedan divni sistem natapanja svojih biljnih kultura. Sva je 
dolina zasijana kukuruzom sa nešto krumpira. 

Sve te vode oko Gusinja pregledati i u njima se iznaći dosta 
je teško. Poslije duljeg ispitivanja domaćih ljudi uglavio sam o 

tom ovo: Najjače su vode V r u j a ispod Bjelica i GrnčarodVr- 
moša iz Albanije. Glavni pritok Vrujm 3 est Dol 3 a, a Doljin V - 
i uš a ispod Zastana i Bistrečica ispod Trovana. Kada se naj¬ 
jače vode Vrnja i Grnčar kod Gusinja sliju u jedno i poteku kao 
iedna voda prema Plavskom Jezeru, ime je toj vodi Ljuća, ali ne 
za dugo jer kada ona proteče Plavskim Jezerom i iz njega iziđe na 
protivnoj strani, dobiva novo ime, Lim, koje pridržava sve do 
svoje utoke u Drinu. 

Nas mali izlet u Zapadne Prokletije trajao je svega tri dana, 
botanički zapravo samo jedan dan, kada smo 9. VIII obašli glaci- 
jalnu dolinu Vojuše pod Zastanom. Idući naime dan bio mi je 
drug nešto neraspoložen tako, da smo samo zavirili u Dolinu 
V r u j e pod Djelićem i treći dan okrenuli kući. Taj izlet bio je 
zamišljen već od početka samo kao neko prethodno izviđanje u 
Zapadnim Prokletijama ,da bolje vidimo i odlučimo, kako ćemo i 
kuda ćemo po njima do godine. 

Sam pohod u Dolinu Vojuše duboko pod Zastan bio je i turi¬ 
stički i botanički vrlo interesantan. Kako zapadne Popadijine tako 
i one istočne strane Vezirove Brade pokrivene su od prilike do 
1300—1400 m nižom pa višom bukovom gorom, koliko nisu privedene 
kulturi. Dalje gore osobito po stijenama počinje se miješati bor, da 
u najvišim položajima posve prevlada. Tisa i somina (Juniperus 
sabina) dolaze, ali sporadično još više gore. Kleke, čini se, da nema, 
barem ja je nisam vidio. Valja naime znati, da sam ova zapažanja 
pravio iz same Vojušine Doline, a da se nisam gore penjao. Zato 
mi je nedostajalo vremena. Tako ne znam ni, koji isu ono borovi. 
Domaći ljudi razlikuju ovdje u planini tri bora: muljika, crni 
b o r i b i j e 1 i b o r. Za crni i bijeli bor čuo sam već i u Rugovskoj 
Klisuri, ali ni tamo se nisam mogao uspeti gore. Trebat će mi 
dakle, da autopsijom naknadno ustanovim, koji su to zapravo bi¬ 
jeli bor i crni bor, jer iz iskustva znam, da isto drvo narod često 
u raznim krajevima ne nazivlje i istim imenom. Domaći mi rekoše, 
da je u području Vojuše najviše crnoga bora ( Pitius dllstricLCCL?>, 
dok za planinu* Trojan tvrde, da je tamo najviše muljike, manje 
crnoga, a najmanje bijeloga bora. 

Hrasta, kestena, lipe, vinove loze nema tu nikako, a samo dva 
orahova drveta dolaze, i to od čovjeka zasađena kod katoličke crkve. 

Osim ruđerala u donjem toku Vojuše, među kojima se osobito 
ističe jedan Verbascutn , kojim tamo truju ribe, pri bilježio sam ili 
ubrao što uz vodu, što po stranama od prilike do 1300 m bijelu i 
crnu vrbu, dvije vrsti johe ( Alnus glutinosa i A. incand ) javor, 
bijeli i crni jasen, brdski brijest, planinsku bazgu, Rhamnus fallax , 
glog, običnu lijesku (međeđa ne dolazi) trn, ( Pruniis spinosa) i t. d. 

Najljepšu i najzanimljiviju floru našao sam u gredama i kršu 
kod izvora Vojuše u visini od 1400—1500 m, u kojoj i neke biljke, 
koje po dosadašnjem mome ispitivanju kao da bi mogle biti i nove 
vrste. Takve su na pr. jedan Gnaphalium, jedna Centaurea, jedna 
repis i jedna Potentilla. 

O RASPRŠAVANJU SVJETLOSTI 

Dr. V. Vrkljan (Zagreb) 

Sa 2 crteža 

Pustimo li trak svjetlosti kroz kapljevinu, u kojoj se nalaze 
(t. j. lebde) vrlo sitne čestice druge tvari, raspršuje se svjetlost kod 
svoga prolaza kroz to sredstvo na sve strane. Prije nego li prijeđem 
na opisivanje ovoga pojava, reći ću nešto o takvim sredstvima. 
Imam li pred sobom kakvu kapljevinu, u kojoj lebde sitne čestice 
druge tvari, onda takvu kapljevinu nazivamo ili pravom rastopi- 
nom, ili koloidalnom rastopinom, ili suspenzijom ili emulzijom, već 
prema veličini i vrsti spomenutih čestica druge tvari. Najsitnije su 
čestice, koje lebde u pravoj rastopini; u koloidalnoj rastopini imamo 
već veće čestice, a još veće su čestice u suspenziji ili emulziji. Su¬ 
spenzija se pak od emulzije razlikuje samo po vrsti čestica: u su¬ 
spenziji lebde Čvrste čestice, a u emulziji sitne kapljice druge kap¬ 
ljevine. 



si. i 

Elektromagnetski val 


Nakon ovoga objašnjenja možemo prijeći na razmatranja o ras- 
pršavanju svjetlosti prigodom prolaza kroz suspenzije i koloidalne 
rastopine. Prvi fizičar , koji je ovakvo raspršavanje potanje ekspe¬ 
rimentalno ispitivao, bio je J. Tyndall (1868.), pa se stoga ovo 
raspršavanje naziva i Tyndallovom pojavom ili Tyndallovim efek¬ 
tom. On je ujedno i primijetio, da je raspršena svjetlost, ako je mo¬ 
trimo u smjeru okomitu na smjer primarnog snopa zraka svjetlosti, 
gotovo potpuno polarizovana, iako je primarna svjetlost prirodna. 

Budući da sam spomenuo polarizaciju svjetlosti, potrebno je, 
da i kažem nešto o tome. Poznato je, da je svjetlost (po J. C. Max- 
wellu) elektromagnetski val, drugim riječima: elektromagnetsko 
titranje, koje se širi na sve strane. Bitne razlike između elektroma¬ 
gnetskih valova rađiotelefonije i valova svjetlosti nema; razlika je 
jedino u titrajnom broju (frekvenciji): svjetlosti, pripada daleko 
veći broj titraja u sekundi, nego li valovima rađiotelefonije. Ovu 

razliku kazujemo cesto i ovako: valovi svjetlosti mnogo su kraći, 
nego li valovi radiotelefouije. Bitno je svojstvo elektromagnetskih 
valova (dakle i valova svjetlosti), da se titraji, koji tvore elektro- 
gnetski val, zbivaju okomito na smjer širenja; ovo njihovo svojstvo 
običava se u iizici opisati i tako, da se kaže: elektromagnetski su 
valovi transverzalni. 


Elektromagnetski je val sastavljen zapravo od dva vala: elek¬ 
tričnog i magnetskog, odatle i naziv: elektromagnetski. Titraji se, 
koji tvore i jedan i drugi val, zbivaju okomito na smjer širenja, 
ali su kod toga ujedno i električni titraji okomiti na magnetskim 
titrajima; drugim riječima: električni se titraji zbivaju u jednoj, 
a magnetski u drugoj ravnini, koje su (ravnine) međusobno oko¬ 
mite, a njihova se presječnica podudara sa smjerom širenja elektro¬ 
magnetskog vala (vidi sL 1). Ovako opisani val zovemo linearno 
polarizovanim valom, jer se istovrsni (električni, odnosno ma¬ 
gnetski) titraji zbivaju uvijek samo u izvjesnoj ravnini, i to: elek¬ 
trični titraji u jednoj, a magnetski u drugoj 11 a, to okomitoj rav¬ 
nini. U prirodnoj se pak svjetlosti zbivaju istovrsni titraji u svim 
mogućim smjerovima, a ne samo u jednoj ravnini. 

Iz fizike je poznato i to, kako se od prirodne svjetlosti može 
dobiti linearno polarizovana svjetlost. Ona se dobiva ili refleksijom 
(odrazom) prirodne svjetlosti na prednjoj plohi staklene ploče (u 
tom slučaju treba da je stražnja ploha staklene ploče pocrnjena!), 
i to pod kutom doraza od 56°, ili propuštanjem svjetlosti kroz pose- 
i nu u tu svrhu načinjenu Nicolovu prizmu (1828.), koju ovdje samo 
po imenu spominjem, a zovemo je kraće još i »nikol«. Pustimo li 
snop usporednih zraka prirodne svjetlosti na pr. kroz vodu, u koju 
smo ulili nešto malo alkoholne rastopine mastilcsa, nastat će, kako 
je već prije spomenuto, u ovakvom »mutnom« sredstvu raspršavanje 
svjetlosti na sve strane. Promatramo li raspršenu svjetlost iz smjera, 
koji je okomit na smjeru primarnih zraka svjetlosti (vidi si. 2), mo¬ 
žemo primijetiti, da je raspršena svjetlost gotovo potpuno polari¬ 
zovana. Najjednostavnije se to može opažati tako, da se raspršena 
svjetlost promatra kroz nikol, koji zakrećemo oko smjera opažanja: 
cpažat ćemo izmjenice svijetlo i tamno polje. Ovakvu izmjenu'svi¬ 
jetlog i tamnog polja ne bismo vidjeli, kad bi u nikol ulazila pri- 
lodna svjetlost: kakogod bismo tada vrtjeli nikol, vidjeli bismo 
uvijek svijetlo polje. 


Da je pak raspršena svjetlost (linearno) polarizovana, ako je 
(•inearno)^ polarizovana primarna svjetlost, pokazuje se vrlo lako 
na taj način, da se u »mutno« sredstvo pusti snop usporednih zraka 
linearno polarizovane svjetlosti; to postignemo najlakše tako, da u 
put zraka prirodne svjetlosti, koja ima ući u sredstvo, prije ulaza 
u sredstvo stavimo nikol. Promatramo li raspršenu svjetlost iz 
smjera, koji je okomit na smjeru primarnih zraka svjetlosti i vrtimo 
1 . uz to nikol, vidjet ćemo, da se jakost raspršene svjetlosti kod 
icga znatno mijenja: od svoje najveće vrijednosti do gotovo posve-' 
mašnjeg iščezavanja, pa natrag do najveće vrijednosti i t. d. 

Tyndallu pripada zasluga, što je prvi upozorio na to, da se 
ovakvo raspršavanje svjetlosti može opažati i kod plinova; i ovdje 
jf raspršena svjetlost, ako je opažamo iz smjera okomita na smjer 
primarnog snopa zraka svjetlosti, polarizovana, iako je primarna 
svjetlost prirodna. 

Međutim treba da se sada pozabavimo pitanjem, a kako se 
imaju tumačiti opisani pojavi raspršavanja svjetlosti. Prvi, koji 
si je postavio ovo pitanje, te ga i (barem dijelom) riješio, bio je 
J. W. Stru11, kasniji lord Rayleigh; njega moramo smatrati 
osnivačem nauke o raspršavanju svjetlosti. Rayleigh je teorij- 



si. 2 


skim putem odgovorio na pitanje, što se događa, kad svjetlost pro¬ 
lazi sredstvom, u kojem se nalazi malena kuglasta čestica, koje se 
optička svojstva (radi se o indeksu loma!) razlikuju od optičkih 
svojstava (indeksa loma!) sredstva. Razlog zašto je uzeo, da čestica 
ima kuglasti oblik, jest u jednostavnosti računa; svaki drugi oblik 
vođi na kompliciranije račune. Hoćemo li doći do Rayleighove for¬ 
mule za jakost raspršene svjetlosti, a na osnovi elektromagnetske 
teorije svjetlosti, valja uzeti, da električno polje primarne svjetlosti 
izvodi u čestici inducirani električni moment, koji se dakako mi- 
jrnja, jer se električno polje primarne svjetlosti mijenja. Pro¬ 
mjene pak u električnomu momentu čestice uzrokuju elektro- 
magnetičld val, koji se širi na sve strane: to je ta raspršena 
svjetlost. Račun pokazuje, da je jakost raspršene svjetlosti upravno 
razmjerna s kvadratom obujma kuglaste čestice, a osim toga, da 



20 


V. Vrkljan 


O raspršavanju svjetlosti 


21 


zavisi i o smjeru, iz kojega promatramo raspršenu svjetlost. Ako 
je primarna svjetlost prirodna (dakle nije polarizovana), onda 
jakost raspršene svjetlosti zavisi o kutu između smjera pri¬ 
marne zrake svjetlosti i promatrane zrake raspršene svjetlosti* 
i to tako, da je jakost raspršene svjetlosti u smjeru pri¬ 
marne zrake svjetlosti dva puta veća od jakosti svjetlosti, koja 
je raspršena u smjeru okomitu na smjer primarne zrake svjet¬ 
losti, a nema ni jedan smjer, za koji bi jakost raspršene svjet¬ 
losti iščezavala, t. j. u kojem ne bi bilo raspršene svjetlosti. Me¬ 
đutim znatnost Rayleighova zakona o raspršavanju svjetlosti jest 
u tome, što nam on kazuje, kako jakost raspršene svjetlosti zavisi 
o njenoj boji, t. j. o valnoj dužini. Ova je zavisnost o boji tako 
velika, da je na pr. po tom zakonu jakost raspršene ljubičaste 
svjetlosti 16 puta veća od jakosti raspršene tamnocrvene svjetlosti. 
Na osnovi ovoga njegovog zakona uspjelo je Rayleighu, da g. 1871. 
prvi puta objasni modru boju neba, i to raspršavanjem svjetlosti 
na česticama prašine, dima i dr., koje se nalaze u uzduliu. Kad na 
te čestice pada bijela sunčana svjetlost, koja je — kako znamo od 
Newtona sastavljena od sedam (duginih) boja, onda se pojedine boje, 
od kojih je sastavljena bijela svjetlost, raspršuju, ali tako, da se 
kod toga raspršuje više ljubičaste svjetlosti nego li modre, više 
modre nego li zelene,' više zelene nego li žute, i više žute nego li 
crvene. Prema tomu će u raspršenoj svjetlosti prevladavati boje oka 
modre i stoga ćemo raspršenu svjetlost vidjeti modru. S ovim tu¬ 
mačenjem u skladu su i opažanja na dimu cigare i cigarete: na 
bijeloj sunčanoj svjetlosti vidimo ovaj dim modrikast 

Spomenuo bih još i to, da Eayleighova teorija tumači i polari- 
zacione . odnose raspršene svjetlosti, na što ću se još naknadno 
osvrnuti. 

_ Međutim Rayleighova teorija vrijedi samo za kuglaste čestice, 
koje su malene prema valnoj dužini svjetlosti. Teorijski rečeno, ona 
vrijedi samo za čestice, kojih je promjer beskonačno malen prema 
valnoj dužini svjetlosti. Praktički se ona primjenjuje za čestice do 
promjera od najviše 50 a i ovdje vrijedi ona prema onome, što 
je upravo (u pređašnjoj rečenici) rečeno, to točnije, što je veća 
valna dužina svjetlosti. Drugim riječima: Eayleighov zakon bit će 
točnije ispunjen za crvene zrake svjetlosti, nego li su zelene i mo¬ 
dre, a još točnije za ultracrvene zrake. Ako su pak čestice veće 
(promjera većeg od 50/^0, onda su otkloni od Rayleighova zakona 
ve ć tako znatni, da se taj zakon ne može upotrijebiti. 

Stoga je bio velik uspjeh teorijske fizike, kad je g. 1908. uspjelo 
njemačkomu fizičaru Gustavu Mie-u, da općenito riješi problem 
raspršavanja svjetlosti na česticama, t. j. i za veće i za manje če¬ 
stice. I Mi e je (radi jednostavnosti) razmatrao kuglaste čestice, na 
koje pada svjetlost. Izvanje promjenljivo električno i magnetsko 
polje primarnog vala uzrokuje u čestici nutarnji val, kojemu valja 

1 1 u u 1 mili mikron — 1 milijunima milimetra. 



(zbog zahtjeva neprekidnosti tangencijalnih komponenata jakosti 
električnoga i magnetskoga polja na površini kugle) dodati elektro¬ 
magnetski val ogiba ili skretanja. Kad ne bismo primarnom valu 
dodali val ogiba ili skretanja, ne bi onaj zahtjev neprekidnosti tan¬ 
gencijalnih komponenata (jakosti električnoga i magnetskoga polja) 
na površini kugle bio ispunjen. To znači: kad zraka svjetlosti pro¬ 
lazeći nekim sredstvom naiđe na česticu, koja se po svojim optičkim 
svojstvima razlikuje od svojstva sredstva, nastaje na granici ovih 
nejednakosti val ogiba ili skretanja, koji se širi na sve strane. Dru¬ 
gim riječima: prvotna svjetlost raspršuje se na sve strane poradi 
ogiba ili skretanja, kad prolazeći nekim sredstvom naiđe na česticu, 
koja ima druga optička svojstva nego li sredstvo. 

/ Mie-jeva teorija prelazi u Rayleighovu uz uvjet, da su kuglaste 
cestice malene prema valnoj dužini svjetlosti, t. j., ona u sebi sadržava 
i Rayleighovu teoriju kao specijalni slučaj. Inače, kod većih čestica 
postoje po samoj Mie-jevoj teoriji znatne razlike prema Rayleighovoj 
teoriji s jedne strane u tome, kako je razdijeljena jakost raspršene 
svjetlosti u raznim smjerovima, a s druge strane i u polarizacionim 
odnosima. Po Rayleighovoj teoriji je jakost raspršene svjetlosti je¬ 
dnaka u smjerovima (pravcima), koji su simetrični prema ravnini, 
koja je kroz česticu položena okomito na smjer primarne prirodne 
zrake svjetlosti. 2 Po Mie-jevoj teoriji je jakost svjetlosti, koja je ras¬ 
pršena smjerom prema naprijed, uopće veća od jakosti svjetlosti, 
raspršene prema unatrag. Ova je razlika u jakosti svjetlosti ras¬ 
pršene prema naprijed i one prema unatrag to veća, što je veća (ku¬ 
glasta) čestica. Dakako da od izvjesne veličine kuglastih čestica 2 
imađemo već refleksiju smjerom prema natrag, kako to izlazi 
iz zakona geometrijske optike. Nadalje po Rayleighovoj teoriji imala 
bi raspršena svjetlost biti potpuno linearno polarizovana, ako je 
promatramo smjerom okomitim na prvotnu prirodnu zraku svjet¬ 
losti; po Mie-jevoj teoriji to nije: na pr. za zlatnu kuglastu česticu 
promjera kojih 160 ju t a raspršena je svjetlost najviše (ali još uvijek 
ne potpuno) polarizovana u smjeru, koji s prvotnom zraKom svjet¬ 
losti tvori kut od 100°; za česticu promjera kojih 180 jtifi taj je kut 
najveće polarizacije već kod 120° i t. d. Općenito su po Mie-jevoj 
•teoriji polarizacioni odnosi prilično zamršeni. 

Opisavši tako neke rezultate Rayleighove i Mie-jeve teorije kao 
i razliku među njima potrebno je sada, da se osvrnem na 
još jedno pitanje, koje je s tim u vezi. I Rayleighova i Mie-jeva 
teorija obraduju samo slučajeve raspršavanja svjetlosti, koji na- 


2 Izuzetak (odvajanje od Uayle?gliove teorije) čini slučaj beskonačno ve¬ 
like vodljivosti ili dielektrične konstante, u kom je slučaju podjela intenziteta 
nesimetrična, i to tako, da je intenzitet svjetlosti raspršene prema natrag 
znatno veći od intenziteta one svjetlosti, keja se raspršuje smjerom prema 
naprijed. 

3 Teorijski rečeno: kad je polumjer kuglaste čestice velik prema valnoj 
dužini svjetlosti. 

staju, kad se u jednomu sredstvu nalaze cestice drugih optičkih 
svojstava, nego li je samo sredstvo. Stoga nije nikakvo čudo, da se 
na osnovi tih teorija pojavilo mišljenje, da u tekućinama ne bismo 
imali nikakvo raspršavanje svjetlosti, kad bi one bile posve očišćene 
od stranih čestica. U tom slučaju bile bi ove tekućine »optički pra¬ 
zne«. Bio je načinjen čitav niz pokusa, koji su imali riješiti ovo pi¬ 
tanje, da li postoje takve »optički prazne« kapljevine. Bilo je da¬ 
pače i takvih ispitivača, koji su već mislili, da su ih i našli (na pr. 
S p r i n g), ali se naknadno ispostavilo, da je to samo varka. Danaa 
znamo (i opet na osnovi teorije), da nema optički praznih tekućina,, 
već da mogu postojati samo optički čiste kapljevine. Teoriju mole¬ 
kularnoga raspršavanja na osnovi' elektromagnetske teorije svjet¬ 
losti proveo je H. A. L o r e n t z i to primjenom nauke, koju su. 
razvili Einstein i Smoluchowski, a po kojoj (nauci) na¬ 
staju uslijed termičkoga gibanja sitna kolebanja u gustoći tekućina. 
Uslijed kolebanja u gustoći nastaju i kolebanja u optičkim svoj¬ 
stvima tekućine, koja uzrokuju skretanje svjetlosti na granici spo¬ 
menute nejednakosti i time‘se svjetiost, koja prolazi ovakvom te¬ 
kućinom, rasprši na sve strane. Ova su kolebanja osobito zilatna u 
blizini t. zv. kritične točke tekućina, pa se doista i opaža, da se 
tekućina u blizini kritičke točke »zamuti«. 

Lorentzovom teorijom ne samo da. je napokon riješeno pitanje 
optički »praznih tekućina«, već je njome riješeno i još jedno pitanje, 
koje se dugo kao takvo provlačilo naukom. Naime, već je g. 1873. 
M a x w e 11 izrekao misao, da u uzduhu ne raspršuju svjetlost samo 
strane čestice (na pr, prašine, dima i t. d.), koje se u njemu nalaze, 
kako to uči Eavleighova teorija, već da i molekule uzduha raspr¬ 
šuju svjetlost. Tako bi onda modra boja neba nastala ne možda samo 
raspršavanjem svjetlosti na stranim česticama, koje se. slučajno 
nalaze u uzduhu, već dobrim dijelom raspršavanjem upravo na 
samim molekulama uzduha. Ovoj misli priklonio se kasnije (god. 
1899. i sam E a y 1 e i g h. Lorentzovom teorijom i ovo bi pitanje 
imalo biti riješeno u tom smislu, da nebeska modrina nastaje i u 
čistom uzduhu, i to raspršavanjem svjetlosti na granici optičkih ne¬ 
jednakosti, koje nastaju uslijed sitnih kolebanja u gustoći uzduha. 


DVA DOSAD NEPOZNATA ARTEFAKTA IZ KRAPINE 

Napisao Stjepan Vuković (Ivanec) 

Sa 2 slike 

Još prije dvije godine posjetio me je ljekarnik gosp. Marcel 
Davila i tom mi zgodom spomenuo, da je u jednome sloju tik 
iznad mjesta, gdje se nalazila polupećina Krapinskoga Čovjeka, 
našao jedan veći komad crvena kremena, za koji drži, da je služio 
kao oruđe Krapincu, ali ga je na žalost s vremenom izgubio. Prema 
njegovom slikovitom opisu bio sam uvjeren, da se u istinu radi o 
artelaktu, te mu obećao, da ću ga jednom zgodom posjetiti u Kra¬ 
pini i poći s njime na mjesto njegova nalaska. Vjerovao, sam u 


uspjeh, tog pohoda, jer sam i sam jednom zgodom našao na mjestu 
krapinskog nalazišta zub nosorošca (Rhinoceros Merckii), više 
komada kostiju pećinskoga medvjeda Ursus spelaetis) 
i zub pračovjeka. Međutim me gosp. Davila jednoga dana izne¬ 
nadio novim artefaktom, uz napomenu, da ga je našao na onome 
istome mjestu, gdje i onaj prvi izgubljeni. Pošto sam. imao neko¬ 
liko dana kasnije da obavim neki posao u blizini Krapine, krenuo 
sam sa gosp. Davilom na njegovo nalazište. Obišavši teren, odmah 
sam shvatio, u čemu je stvar. Cio teren čini blijedožuti pješčenjak,, 
tek ha jednome mjestu opažala se oveća količina kamenja zajedno 

zasebno stajala, zaključujem, da je to odbačeni i zaostali materijal 
još iz vremena Gorjanovićeva rada i prema tome ostao neistražen. 
Rujući štapom po toj hrpi našao sam u kratko vrijeme nekoliko 
krhotina kostiju pećinskoga medvjeda i jedan kameni artefakt. 
Kako su oba artefakta, mislim svoj i onaj od gosp. Davile javnosti 
još nepoznata, a kraj toga primjerak gosp. Davile zauzima sasvijem 
novi tip strugala u krapinskoj kamenoj industriji, to ih ovdje izno¬ 
sim. Kod poredbe ovih dvaju artefakata sa ostalom kamenom indu¬ 
strijom iz Krapine služilo mi je djelo Dr. Dragutina Gorjanovića- 
Krambergera: Život i kultura diluvijalnog čovjeka iz Krapine u 
Hrvatskoj. 

Kako sam već spomenuo, oba su primjerka nađena u sloju 
rđavo-crvene pjeslmlje zajedno sa mnoštvom sitnijega valuća i 
drugog ovećeg kamenja. Obadva artefakta nose, kao i pretežni dio 
krapinske kamene industrije, na svojoj donjoj strani bulbus od 

udarca, dok se retuša nalazi na suprotnoj strani, od strane bulbusa. 
Na slici 1 prikazan je artefakt gosp. Davile. To bi imao biti za kra¬ 
pinsku kamenu industriju novi tip dvostrano obrađenog plosnog 
strugala, koji nas svojim oblikom već donekle potsjeća na indu¬ 
striju oštrica (Klingen). Materijal će biti otprilike jaspis smeđe- 
crvene boje, bez patine. Od artefakta preostale su samo dvije tre¬ 
ćine. Lijeva oštrica, koja je jedva primjetljivo zaokružena, ostala 
je potpuno cijela, dok je od desne oštrice ostala tek jedna trećina. 
Temeljna retuša pruža se od oba kraja pa do same oštrice. Izvedena 
je plitkim ljušturastim i listolikim odlomima, a preko nje je uz 
rub oštrice izvedena ponovna sitnija letuša. Ne raspoznaje se, da li 
je lijeva i desna oštrica postignuta odlomom, a zatim retušom, ili 
samom retušom. Ipak držim, da su obje oštrice izvedene samo re¬ 
tušom. U vrijeme, dok je još artefakt bio čitav, imala je donja ploha 
artefakta donekle oblik pravilne pačetvorine. 

Duljina artefakta iznosi 58 mm, širina 35 mm, a debljina po¬ 
prečno oko 8 mm. 

Slika 2 prikazuje nam dvostrano obrađeno plosnato strugalo, 
koje svojim oblikom potsjeća na šiljke iz Krapine (Vidi Gorjanović- 
Kramberger: Kultura dilu vi jalnoga čovjeka iz Krapine, tab. VIII, 
slika 1, 2, 3). I ono kao da čini jedan zasebni tip strugala. Za taj 
artefakt uzeta je plosnata sivo-smeđe platinirana kalotina glineno- 
kremene kami. 

Lijeva oštrica, koja je u svome gornjem dijelu naglo zaokružena 
obrađena je plitkom stupnjevitom retušom, naizmjence jačom ili slabi¬ 
jom. Desna je oštrica isto ponešto u svome gornjem dijelu zaokružena, 
dok u donjem dijelu prelazi u maleni trobriđni šiljak, koji je po svoj 
prilici služio kao svrdlo. Oštrica zajedno sa šiljkom obrađena je vrlo 
gustom porubnom retušom stupnjevitoga karaktera. Donji okrajak 
ili bolje treća strana artefakta pretvorena je isto u oštricu, koja je 
u svome desnom dijelu, prema šiljku, obrađena vrlo grubom stup¬ 
njevitom retušom, koja ulazi daleko u polje artefakta. Preko ove 
grube retuše izvedena je uz sam rub oštrice sitna porubna retuša. 

Duljina artefakta iznosi 72 mm, širina 44 mm, a poprečna de¬ 
bljina 9 mm. 

Napokon mi je napomenuti, da oba ova artefakta ne pokazuju 
svojom obradom kao i materijalom, ništa zasebna ili nova, što bi 
ih lučilo od ostale krapinske kamene industrije (mousterienske), već 
jedino artefakt na slici 1 pretstavlja za krapinsku kamenu indu¬ 
striju tipološki jedan novi primjerak strugala. 


* 

Rijetke vrste delfina u vodama 
Korčule. Oko sredine listopada 1936. 
nasukao se jedan primjerak glava¬ 
toga delfina (Grampus griseus) 
u maloj luci Vrbovici na otoku Kor¬ 
čuli, između grada Korčule i Ra- 
čišea. Slučaj je btio, da se u to vri¬ 
jeme nalazio u Korčuli g. Petar 
G i u n i o, urednik Jutarnjega Lista, 



Glavati delfin (Grampus griseus Cav.) 


zalogaj. I kako je klesar bacao sve 
bliže kamenje obali, tako je i živo¬ 
tinja sve bliže dolazila, dok se na 
koncu nije jednim zaletom nasukala 
na pličinu na oštro kamenje. Htjela 
se izvući iz neugodne situacije, ali 
joj to više nije uspjelo. Valjajući se 
tako, sva se izranila. Međutim su 
prispjeli klesari, koji su onda svojini. 


i ovaj rijetki događaj opisao (Jutar¬ 
nji List od 16. X. 1936). 

Jednoga dana opazio je neki kle¬ 
sar, koji je radio u luci Vrbovici, 
kako nešto buči blizu obale i kako 
se mirna površina mora burka. Od¬ 
mah je poletio prema obali i opazio 
ogroman trup, kako se praćka. U prvi 
mah je. mislio, da je to nekakav ori- 
jaški morski pas i stao dozivati 
ostale svoje drugove, da mu priteku 
u pomoć da utuku neman. Da bi ži¬ 
votinju namamio do obale, stao je 
bacati u more kamenje, a ona je od¬ 
mah pojurila za kamenjem, misleći 
vjerojatno, da je to kakav dobar 


alatom i veslima utukli životinju^ 
Obavještena lučka kapetanija u gra¬ 
du Korčuli odmah je poslala na lice 
mjesta motorni čamac, koji je živo¬ 
tinju dovukao do grada, gdje je bila 
i fotografirana. 

Mjerila je u dužinu 5,25 m, u 
obujmu 3,15 m, a težila je preko 
1000 kg. 

Glavati delfin može vrlo la¬ 
ko da se zamijeni sa debelo- 
glavini delfinom (Globioce~ 
phala melas), koji je od njega vit¬ 
kiji a ima i jače. nabulilo čelo, pa 
posve crnu glavu, dok je u glava¬ 
toga delfina glava sivo crna, što se? 

i na našoj slici donekle raspoznaje. 
Na stranama tijela ima glavati del¬ 
fin nepravilne svijetle pruge, koje 
se sastavljaju u neke narise i čine 
najupadljivije spoljašnje obilježje ove 
vrste, u koje je glava gotovo posve 
okrugla, a koju zoolozi još zovu R i s- 
sov delfin (Grampus rissoanus). 

Po F 1 o w e r-u su spomenute svi¬ 
jetle pruge tragovi sisaka nekib gla- 


jela Narodnoga Muzeja u Zagrebu 
nalazi se okosnica (kostur) jednoga 
primjerka, koji se nasukao 15. lipnja 
1873. godine kod Turnja između Za¬ 
dra i Biograda na moru, a u Grad¬ 
skom prirodoslovnom muzeju (Museo 
civico di storia naturale) u Zadru lu¬ 
banja primjerka ulovljenoga 12. 
travnja 1860. godine. Jedna okosnica 
od ove iste vrste iz Zadra nalazi se 



Crni delfin (Pseudorca crassidens Ow.) gledan sa strane 


vonožaca, kojima se glavati delfin 
lirani. 

Ova vrsta je kozmopolitska, to 
jest može se zateći u svim morima, 
ali najviše u Sredozemnom Moru i 
Atlantskom Oceanu. 

Po Tr ouessar t-u oblast nje¬ 
gova rasprostranjen ja obuhvata : 
Atlantski Ocean, Sjev. More, Manche, 
Sredozemno i Jadransko More. 

Iz Jadranskoga Mora poznato je 
dosad nekoliko primjeraka, koje je 
popisao S. Brusi na (Rad knj. 173, 
28) U zbirci sisavaca zoološkoga ođ- 


u Prirodoslovnom muzeju u Beču. 

Još veću pažnju faunologa zaslu¬ 
žuje druga vrsta delfina, tako zvani 
crni delfin ( Pseudorca crassi¬ 
dens), koji je ulovljen malo dana iza 
glavatoga delfina također u vodama 
Korčule, a da je taj slučaj došao do 
našega znanja, opet je zasluga g. 
Petra G i u n i o-a, koji je uredništvo 
»Prirode« o rijetkom nalazu obavije¬ 
stio, jer ni najstariji tamošnji ribari 
nisu nikad prije vidjeli ni ulovili 
takvoga delfina. 

Ulovio ga je Jakob Sambrailo 
i njegov sin Drago 21. listopada 1936. 
godine ispred njihova škvera u gra¬ 
du Korčuli u predjelu Sveti Nikola. 
Ulovljen je ostvama poslije podne 
oko četiri sata. Delfin je bio opažen 
nekih 10 metara od kraja, kad je 
dolazio od punte (rta). Sv. Nikole, 
plivajući i bacajući se iz mora u 


zmopolitskom vratom. U Brehmovu 
djelu »Tierleben« (sv. XII, str. 464.) 
ima o njemu samo nekoliko redaka, 
tako i u Tr ouessar t-u (Fauna 
sisavaca Evrope, str. 254), gdje se 
kao postojbina navode Atlantski 
Ocean, Sjev. More i Sredozemno Mo¬ 
ro, a dodaje se da je pelagička vr¬ 
sta, koja živi u velikim čoporima. 
Izolirani primjerci ulovljeni su uz 


Crni delfin (Pseudorca crassidens Ow ) gledan sa trbušne strane 


Boja životinje u svježem stanju 
bila je posve tamna, gotovo crna, 
jednolična po cijelom tij'elu, a samo 
smjerom medijane linije trbuha bje- 
lušasta. Valja napomenuti, da ima 
samo malo vrsta kitova 1 ), u kojih je 
trbuh crn. Životinja je mjerila u du¬ 
žinu 1.80 m, a bila je teška 75 kg. 

O njegovu životu i rasprostran- 
stvu malo se zna; smatraju ga ko- 


obale Danske i Sredozemnoga Mora. 
Još je poznata Pseudorca crassidens 
i iz Crnoga Mora pod krivim ime¬ 
nom Phocaena relicta. 

Crni delfin izraste najviše nešto 
preko 3 m u dužinu. Ima kratku 
leđnu peraju i zašiljene grudne pe¬ 
raje. Zbog crne boje sličan je kod 
površnoga promatranja debeloglavom 
delfinu ( Globiocephala melas), s ko¬ 
jim su ga prije kadšto i zamijenili. 

Brusina navodi ovu vrstu u 
raspravi »Sisavci Jadranskoga Mora« 
samo mimogred s nekoliko riječi za 


x ) Delfini idu u red kitova (Ce - 
tacea ), a u podred zubatih kitova 
f Odontoceti ). 

Si edozemno More i veli, da »vrlo 
rijetko zaluta u Sredozemno More« 
(Rad knj. 95, 169), a Victor Julius 
Car us navodi je u svojem djelu 
»Prođromus faunae mediterraneae 
(II, 714) samo za Siciliju. 

Crnoga delfina smatrali su do 
nedavno jednom od najrjeđih vrsta 
kitova, dok se u listopadu 1927. go¬ 
dine nije nasukao čopor od 127 pri¬ 
mjeraka ove vrste u Dornock Firth-u 
u sjeveroistočnoj Škotskoj, a dvije 
godine kašnje u kolovozu 1929. go¬ 
dine još veći čopor od 167 životinja 
uz obale otoka Velanai kod Kayts-a 
na sjevernom Ceylonu (Natur und 
Museum 1931, 377). 

Pošto u našoj domovini nema po¬ 
redbenoga materijala za studij ki¬ 
tova (delfina) i pošto samih životinja 
nisam mogao pregledati i proučiti. 


nego sam dobio i vidio samo njihove 
slike, sjetio sam se bogate zbirke 
delfina u Zoološkom muzeju i insti¬ 
tutu u Hamburgu, gdje sam u svoje 
vrijeme radio, pa sam onamo poslao 
slike, da se potvrdi identitet obiju 
životinja, tim prije, što se u dru¬ 
gom slučaju radilo o vanrednoj pri¬ 
novi naše morske faune. Ovu uslugu 
učinio mi je vrlo rado direktor Zoo¬ 
loškog muzeja i sveučilišni profesor 
g. B. K 1 a 11 kojemu ovdje javno 
zahvaljujem, kao i g. Petru G i u- 
n i o-u, koji mi je ustupio za »Pri¬ 
rodu« fotografije, koje ovdje dono¬ 
sim i koje su ujedno prve slike ovih 
deifina u našoj naučnoj literaturi, 
da se bar tako spase za nauku dva 
važna faunistička nalaza, kad se već 
nisu spasile ili mogle spasiti same 
životinje za koji od naših muzeja. 

Dr. Miroslav Hirtz 


VIJESTI 


Posljednji oproštaj sa profesorom 
Gorjanovićem. Pred sam kraj prošle 
godine, 22. prosinca 1936., umro je 
u Zagrebu naš glasoviti prirodoslo¬ 
vac prof. Dr. Dragutin Gorjano- 
vić-Kramberger, koji je obre- 
tom ostataka Krapinskoga Čovjeka 
i svojim paleoantropološkim radom 
stekao ime naučen jaka svjetskoga 
glasa i jednoga od najpoznatijih pri¬ 
rodoslovaca. Do svojega posljednjega 
počivališta počasnoga groba u arka¬ 
dama na Zagrebačkom centralnom 
groblju Mirogoju ispratila ga je 24. 
prosinca 1936. velika povorka drugo¬ 
va, prijatelja i poštovatelja, u pr¬ 
vom redu intelektualaca, među ko¬ 
jima su se nalazili gotovo svi aka¬ 
demici i profesori svih fakulteta za¬ 
grebačkoga sveučilišta. Bili su da¬ 
kako prisutni i predsjednik Jugosla¬ 
venske akademije znanosti i umjet¬ 


nosti prof. dr. A. Bazala i rektor 
sveučilišta prof. dr. S. H o n d 1, za¬ 
stupnici gradske općine, Hrvatskog 
prirodoslovnog društva, Zbora liječ¬ 
nika Hrvatske, Slavonije i Međumur- 
ja i raznih drugih naučnih i kultur¬ 
nih institucija. Na odar je bilo polo¬ 
ženo mnogo vijenaca, među njima i 
vijenac Hrv. prirodoslovnog društva,, 
a pred odrom bila su na jastuku 
brojna velika odličja. Poslije opijela 
mrtvoga tijela velikoga pokojnika 
izrečena su dva govora, koja ovdje 
u cijelosti donosimo. 

U ime Jugoslavenske akademije i 
Geološko-paleontološkoga zavoda za¬ 
grebačkoga sveučilišta i Geološkog 
muzeja govorio je prof. dr. Marijan 
Salopek, a u ime Hrv. prirod, 
društva prof. dr. Fran Š u k 1 j e. 

Prof. Salopek rekao je ovo: 


»Danas stojimo pred odrom veli¬ 
kog hrvatskog naučen jaka, koji je 
pronio naše ime u stranom naučnom 
svijetu i primio za svoj rad sve¬ 
strano priznanje. 

Profesor dr. Karlo Gorj anović- 
Kramberger zagrebačko je dije¬ 
te, odrastao je u našem gradu u že¬ 
lji, da se posveti prirodnim nauka- 
ma. Kao učenik čuvenog njemačkog 
paleontologa Karla Zittela i njegove 
su prve naučne rasprave iz područja 
fosilnih riba, reptila i sisara, koje 
su ga naskoro izdigle u red uvaženih 
paleontologa. 

Na osnovu toga rada postaje dr. 
Gorjanović kustosom Geološko - 
mineraloškog muzeja, a god. 1884. do¬ 
biva »veniam legendi« na zagrebač¬ 
kom sveučilištu za paleontologiju. Po 
preranoj smrti prof. Gjure Pilara, 
postavljen je god. 1894. za vanredno- 
ga profesora geologije i paleontolo¬ 
gije i direktorom Geološko-paleonto- 
loškog muzeja u Zagrebu. Od toga 
vremena on se jednako priklanja i 
geologiji. 

Naša starodrevna Zagrebačka. Go¬ 
ra okružena je veoma zanimljivim 
vijencem sedimenata, među kojima 
se osobito pontijski slojevi odlikuju 
bogatstvom fosila. 

Prof. Gorjanović nastoji da 
provede geološku raščlanbu tih slo¬ 
jeva i da prikaže njihovu faunu u 
brojnim naučnim raspravama. Pored 
toga bavi se on i geološkim prouča¬ 
vanjem Samoborske Gore, kao i Hr¬ 
vatskog Zagorja, a zalazi i u druge 
krajeve naše domovine, gdje se na¬ 
ročito ističu njegovi radovi o prapo- 
ru, tom značajnom sedimentu ravne 
Slavonije i Srijema. 

Za geološki rad spremao se prof. 
Gorjanović u Ziirichu kod čuve¬ 
noga geologa prof. Alberta HeimA. 
gdje se upoznao i sa alpskom geolo¬ 
gijom. Po uzoru švicarske Geološke 


komisije, osnovano je nakon dugo¬ 
trajnih nastojanja prof. Gorjanovića 
godine 1909. Geološko povjerenstvo 
kraljevine Hrvatske i Slavonije, u 
svrhu izrade geološke karte naših 
krajeva. Kao pretsjednik toga povje¬ 
renstva razvio je prof. Gorj ano- 
vić intenzivnu djelatnost kao odli¬ 
čan organizator naučnoga rada. 

Nalaz ostataka krapinskog pračo¬ 
vjeka skrenuo je naučni rad prof. 
Gorjanovića u posve novi smjer. 
Shvativši u prvi mah pravilno zna¬ 
čenje toga nalaza posvetio se punim 
zamahom i mladenačkim žarom pro¬ 
učavanju toga nalazišta. Kroz više 
je godina rukovodio iskopavanja u 
krapinskoj polušpilji i sabrao zbir¬ 
ku, koja i danas još stoji na prvom 
mjestu u naučnom svije tu. 

Naučne rasprave, koje su na to sli¬ 
jedile na hrvatskom i njemačkom 
jeziku, izdigle su ga u red prvih 
paleoantropologa, a po tome je radu 
u prvom redu poznat i u našoj široj 
javnosti. 

Te su mu publikacije pronijele 
ime diljem kulturnoga svijeta i pri¬ 
bavile naslov i položaj dvorskog sa¬ 
vjetnika. 

Proučavanje nalazišta krapinskog 
pračovjeka zahtijevalo je cijeloga 
čovjeka, pa je zato taj studij kroz 
dugi niz godina otklonio prof. Gor¬ 
janovića od drugih naučnih radova. 
Ipak se on i kasnije svraćao svojim 
miljenicima, svojim fosilnim ribama 
i puževima iz okoline Zagrebačke 
Gore. 

Naučna se djelatnost prof. Gorja¬ 
novića ogleda i u njegovim nastoja¬ 
njima kao redovnog profesora geolo¬ 
gije i paleontologije na zagrebačkom 
sveučilištu u njegovoj brizi oko odgoja 
naučnog podmlatka, kao i u njegovoj 
velikoj požrtvovnosti kao direktora 
Geološko-paleontološkoga muzeja. 

Već god. 1891. izabrala ga je Ju¬ 
goslavenska akademija članom do¬ 
pisnikom, 1909. pravim članom, a od 
g’od. 1922. do 1933. bio je pretsjedni- 
kom matematičko - prirodoslovnoga 
razreda. U »Radu« i »Djelima« naše 
akademije objelodanjene su brojne 
njegove naučne rasprave na hrvat¬ 
skom jeziku, koje se odlikuju veli¬ 
kom erudicijom i pronica- 
vošću. 

Mi dođosmo danas da kažemo 
zadnji zbogom našemu majstoru, koji 
je već za života primio obilno pri¬ 
znanje za s^oj naučni rad. Trigodom 
njegove 70-gođišnj*e~* .hrvatski se na¬ 
rod odužio svom e u imčenjaku na ne¬ 
obično s 7ečan i srdačan način. 

Njegovo će ime biti upisano zlat¬ 
nim sioT na u analima našega sveu¬ 
čilišta, našega Geološkog muzeja i 
Jugoslaven <ke akademije, a njegova 
će djela biti još dugo vremena svi¬ 
jetao primjer neumornog i predanog 
naučnog rada oko proučavanja ro¬ 
đene grude, a jednako će i uspomena 
na prof. Gorjanovića ostati trajna i 
časna u narodu našemu. 

Njegove će tjelesne ostatke rado 
primiti diluvijalna zemlja zagreba¬ 
čke terase, na kojoj ovdje stojimo, a 
koju je on toliko volio i proučavao. 

Veliki pokojniče i dragi učitelju 
naš! 

U ime Geološko-paleontološkoga 
zavoda zagrebačkoga sveučilišta i 
Geološkoga muzeja, kao i u ime Ju¬ 
goslavenske akademije primi našu 
duboku i usrdnu zahvalnost. 

Neka je slava prof. Gorjanoviću!« 

Zatim se od pokojnika oprostio u 
ime Hrvatskog prirodoslovnog dru¬ 
štva prof. dr. Š u k 1 j e ovim go¬ 
vorom : 

»Svi nas Vi redom ostavljate i di¬ 
jelite se od nas, i baš Vi, koji ste 
bik osnivači i pobornici hrvatske 
nauke. Pred nekoliko dana navršilo 


se pedeset godina, što je osnovano 
Hrvatsko prirodoslovno društvo. Me¬ 
đu osnivačima bio si i Ti, Gorjanović 
Krambergeru, a nisi ostao samo os¬ 
nivač,. nego si dugi niz godina i ra¬ 
dio za ovo Tvoje društvo. I neću 
pretjerati, ako kažem, da je ono i po 
Tebi i Tvojim radnjama štampanim 
u njegovim edicijama postalo po¬ 
znato diljem čitavoga svijeta. Hrvat¬ 
sku nauku, a s njome i hrvatsko 
ime, Ti si prođičio po svim konti¬ 
nentima. Pa kad i ne bi bilo krapin¬ 
skog čovjeka, Ti si ostao osnivačem 
hrvatske paleontološke nauke. Nove 
moderne metode u paleontološkim 
ispitivanjima, Tebi su već davno bile 
poznate i mora se priznati, da si Ti 
bio medu prvima, koji si ih unio u 
nauku. U dubokoj tuzi Hrvatsko pri¬ 
rodoslovno društvo oprašta se danas 
s Tobom, prvakom hrvatske prirodo¬ 
slovne nauke i svojim najodlicnijim 
članom. A ja se posebice opraštam 
kao Tvoj učenik i dugogodišnji sa- 
radnik i da Ti zahvalim u ime svih 
onih učenika, kojima si kroz dugi 
ili- godina otkrivao tajne majke ze¬ 
mlje i upućivao ih u misterije geo¬ 
loške nauke. Hvala Ti, Gorjanović- 
KTambergeru, u ime Tvojega dragog 
Zagreba, hvala Ti u ime hrvatskoga 
naroda, hvala Ti u ime čitavoga Sla¬ 
venstva, što si proslavio i prođičio 
hivatsku nauku po čitavom svijetu. 

I dok će kucati samo jedno hrvatsko 
srce, bit će Ti zahvalno, što si hrvat¬ 
sko ime digao tako visoko u doba. 
kad se za njega najmanje znalo. Hva¬ 
la Ti veliki učitelju i vječna Ti 
slava!« 

Oba govora saslušana su s veli¬ 
kom pažnjom i s dubokim pietetom 
prema zaslužnom pokojniku. 

* 

* * * 

Gorjanović je u naučnoj lite¬ 
raturi radio preko 50 godina, a obja¬ 


vio je u svemu 11S znanstvenih ras¬ 
prava i djela iz oblasti geologije, 
paleontologije i paleoantropologije. 

Znatan dio njegovih naučnih rado¬ 
va izašao je u »Glasniku«, naučnom 
organu Hrv. prirod, društva, u ko¬ 
jemu je počeo surađivati odmah prve 
godine i^laženja (1886) i ostao mu 
vjernim suradnikom do svoje teške 
bolesti prije nekoliko godina, kad je 
morao poradi fizičke klonulosti na- 
f pustiti naučno ispitivanje i svaki du¬ 

šo ni rad. U »Glasniku je Gorja¬ 
nović objavio preko 30 rasprava. 
Prvi su mu prinosi bili »Palaeoichthyo- 
* <L logisehe Beitrage«- (I, 123) i »Nova 

ležišta dilu vi jalnih sisara« (I, 144). 

Prof. Gorjanović je živo su¬ 
djelovao i u popularizaciji prirodnih 
nruka. U našoj »Prirodi« objavio je 
ove radove: Tripoli ili škriljevac za 
laštenje iz Dolja kod Podsuseda. Sa 
5 slika (VII, 129—137). — Hrvatska 
za diluvija. Sa 7 slika (VIII, 121— 
132). — Pračovjek iz Krapine. Sa 12 
sLika (VIII, 162—165, 169-176, 202- 
210). — Fragmenti iz rodoslovlja čo¬ 
vjeka. Sa 4 slike (XVI, 1—6). — Ka¬ 
ko je izgledao diluvijalni čovjek 
(Homo neandertalensis )za života? Sa 
5 slika (XVII, 36—40). 

God. 1919. izdalo je Hrv. prirodosl. 
društvo među svojim izvanrednim iz¬ 
danjima Gorjanovićevu popularnu 
monografiju »Krapinski Čovjek«, ko¬ 
ja je bila za kratko vrijeme do zad¬ 
njega primjerka rasprodana. 

U povijesti hrvatske prirodoslovne 
znanosti, a s time i u povijesti na¬ 
šega društva, kojemu je prof. G o r- 
j a n o v i ć bio začasni član, član od¬ 
bora i mnogogodišnji suradnik, zau¬ 
zelo je njegovo ime za sva vremena 
jedno od najodličnijih mjesta. 

Komemoracija profesora Gorjano- 
vića. Ovu tužnu svečanost priredili 
su u zajednici Pučko Sveučilište i 
Hrv. Prirodoslovno Društvo, kojemu 


je veliki pokojni naučenjak bio je¬ 
dan od osnivača i jedan od najza¬ 
služnijih članova. Komemoracija je 
održana 21. I. o. g. u Pučkom Sveuči¬ 
lištu (Marulićev trg). Govorili su 
rektor hrvatskog sveučilišta i pred¬ 
sjednik Hrv. Prir. Druš. prof. dr. 
Stanko H o n d 1, pa prof. dr. Fran 
Šuklje i prof. dr. Boris Z a r n i k, 
koji su prikazali geološki, paleonto¬ 
loški i antropološki rad prof. Gorja¬ 
novića i njegovo značenje za svjet¬ 
sku nauku. 

Spomenik polarnoga istraživanja. 
Strane novine donijete su sliku mo¬ 
dela ovoga veličanstvenog spomeni¬ 
ka, koji će doskora stajati na ulazu 
u luku grada Bergena u Norveškoj. 
Spomenik ne će biti izgrađen, kako 
to obično biva od samostalnog kame¬ 
na, nego će ga isklesati u prirodi u 
golemoj, granitnoj stijeni, visokoj 339 
m. Sam spomenik bit će visok izme¬ 
đu 125 do 235 m. Izradu spomenika 
izvest će Nijemac Ernst Miiller- 
B 1 e n s d o r f. 

Spomenik će prikazivati najglav- 
njje momente iz povijesti polarnoga 
istraživanja. Na vrh stepenica stajat 
će glavna figura visoka 45 m, sa¬ 
stavljena od likova glasovitih osva¬ 
jača sjevernoga i južnoga pola (Knut 
Rasmussen, H. v. S v e r d r u p, R. 
Amundsen, F. N a n s e n). Pojedini 
likovi bit će visoki 12 do 18 m. U 
.bazi visokoj 8 m bit će prikazani 
»naučni i tehnički napreci« i jedna 
grupa polarnih pasa. 

Ovo gorostasno djelo klesarskoga 
umjeća zahtijevat će u tehničkom 
pogledu svladavanje većih poteško¬ 
ća, nego kad bi se spomenik samo¬ 
stalno gradio, ali će klesan je u pri¬ 
rodnoj kamenitoj masi značiti ve¬ 
liku prišteđnju. Osim toga će umjet¬ 
nički uklesana forma u formu brda 
organski pristati u prirodu, što će 
biti mnogo ljepše, nego kaci bi masa 

formirana od ljudske ruke kao tuđe 
tijelo bez veze stajala u veličanstve¬ 
noj arhitekturi norveških stijena. 


Spomenik će biti vidljiv iz velike 
udaljenosti sa brodova, koji ulaze u 
luku Bergena i iz nje izlaze. 


i 



RAZGOVORI 


Dr. S. I. (Klanjec). Pitanje: 
Imam jedan mali nasad od kojih 500 
komada smrekovih stabala. Sadio 
sam ih pomalo svake godine kroz 
osam godina. Opazio sam, da su pu¬ 
ne nekih čvorova, koji se sad nalaze 
samo na mladicama. Ti čvorovi ^iz¬ 
gledaju po prilici kao zatvoreno sa¬ 
de osa, a ; kad dozore, odnosno kad 
se izlegu insekti, oni se otvore. Mi¬ 
slim, da je to neki opasni insekt, 
koji če mi možda ( unišffciti nasad. 
Molim Vas, imajte dobrotu, pa mi 
javite, šta je to i čime bi se to mog¬ 
lo spriječiti, odnosno izliječiti. 

Odgovor: U Vašem slučaju ra¬ 
di se o opasnom smrekovom ušencu 
Chertnes abietis L., vrlo blizom srod¬ 
niku trsnoga ušenca (filoksere), iz 
porodice Chertnesidae. Ušenci pojav¬ 
ljuju se u svibnju iz jaja, što ih je 
prezimjela, ženka odložila na bazi 
pupova i nastane se na mladicama, 
koje izbijaju, gdje onda šišaju. Mla¬ 
dica raste dalje, a u njezinu dnu 
stvori se velika ananasu slična ose¬ 
bujno ljuskava šišarica (babuška) od 
odebljalili iglica. Ako se na jednom 


stablu pojave mnogobrojne takvo ši¬ 
šarice, one znatno smetaju normal¬ 
nom porastu biljke, mnoge mladice 
na kojima se nalaze, poginu, druge 
se saviju, a sama smreka poprimi ru¬ 
žan, čupav izgled. Unutrašnjost sa¬ 
ću slične šišarice sadržava mnoge 
ćelijice, koje se otvore u kolovozu, 
kad iz njih izlete krilati ušenci, koji 
prelete na drugu biljku đoniađaricu 
i hraniteljicu, u ovom slučaju na 
ariš ( Larix europaea L.), gdje se 
vrlo zamršena izmjena generacija 
nastavlja* Šišarice su u početku ze¬ 
lene, poslije dobiju crvenkaste ru¬ 
bove, a napokon, kad se osuše, pocr¬ 
ne. Iz otvorene odrvenjele šišarice 
lijevaju onda samo pukotine. 

Uspješna obrana kao i kod fi¬ 
loksere nije moguća, jer se direktna 
sredstva suzbijanja ne mogu pri¬ 
mijeniti u velikoj praksi. Samo u ma¬ 
lim nasadima mogle bi se odrezati 
i spaliti šiškama zaokupljene donje 
grane. U ostalom u »Prirodi« bilo je 
već govora o sredstvima za suzbija¬ 
nje ušenaca (Priroda 1930, str. 81, u 
rubrici »Razgovori«). M. H. 


»Priroda« izlazi svakoga mjeseca osim srpnja i kolovoza. — Pretplata iznosi 
€0 D na godinu za tuzemstvo, a 80 D za inozemstvo. — Za djake iznosi pret¬ 
plata 40 D na godinu. — Pojedini broj »Prirode« stoji 6 D. — Članarina za 
Urv. Prirodoslovno društvo iznosi 80 D na godinu za tuzemstvo, a 1(M) D za 
inozemstvo. — Plativo i utuživo u Zagrebu. — Tko upravlja kakvo pitanje 
na »Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka za 
odgovor, ne će se uvažiti. — Oglasi plaćaju se po stalnom cjeniku. — Rukopisi 
se ne vraćaju. — Rukopisi i svi upiti stručne naravi šalju se na uredništvo, 
Zagreb, Buconjićeva ulica 27. — Novac, sve narudžbe i reklamacije šalju se 
na upravu: Zagreb, Malinova ulica 3. Broj čekovne uplatnice 37.831. 

Prilažemo čekovne uplatnice s molbom 
da nam što prije doznačite pretplatu. 

Molimo osobito gg. pretplatnike Koji su 
s pretplatom u zaostatku, da podmire pret¬ 
platu. jer ćemo inače morati obustaviti 
dalnje šiljanje lista. 

Uprava PRIRODE 

ZAGREB, Malinova ul. 3 


Iz posljednje zalihe knjiga 

naklade našega društva, koja se rasprodaje, 
možete još neko vrijeme dobiti ove knjige: 

Nikola Fink: RAZVOJ ŽIVIH BIĆA 

160 strana, 82 slike, sadržaj: 

Transformizam, Promjenljivost živili bića, Raznoličnost 
živih bića, Raznoličnost vrsta, Promjene u geolo- 
gijskoj prošlosti, Napueenost Zemlje, Građa životinja, 

Razviće životinja, Čovjek, Transformacija domaćih 

životinja.. Dinara 15.-— 

Dr. Oton Kučera: NAŠE NEBO 

160 strana, 101 slika, velika karta zvjezdanoga neba, 
sadržaj: 

Opći pregled noćnoga neba, Zvijezde se gibaju, Noćno 
nebo svakog četvrtgodišta, Sunce, Mjesec i planeti 
na nebeskom svodu, Kumovska Slama, Večernje 
zvjezdano nebo za sve mjesece u godini . . do sad Dinara 19.— 

sada Dinara 15.— 

Charles Darwin: PUT JEDNOGA PRIRODOSLOVCA 
170 strana, 15 slika, sa portretom i kartom. 

Sadržaj: Tko je Charles Darwin? 

I. St. Jago — Capverdski Otoci, II. Rio de Janeiro, 

III. Maldonaldo, IV. Od Ria Negro do Bahia Blance, 

V. Bahia Blanca, VI. Od Bahia Blance do Buenos 
Ayresa, VII. Od Buenos Ayresa do Santa Fe, VIII. 

Banda Oriental i Patagonija, IX. Santa Cruz, Pata- 
gonija i Falklandski Otoci, X. Ognjena Zemlja, 

XI. Magellanov Tjesnac, Klima južnih obala . do sad Dinara. 20.— 

sada Dinara 15.— 

E. S. Thompson: LORO 

124 strane sa ilustracijama. Osobito lijepa knjiga za 
zrelu omladinu: Pripovijesti iz životinjskoga svijeta, 

Lobo, Maca s bunjišta, Vinipeški vuk. Priča o bi¬ 
jelom sobu, Bjelico .......... Dinara 12.— 

Camille Flammarion: POSLJEDNJI DANI LJUDI 

110 strana, mnogo slika, sadržaj: I. U budućnosti, II. 

Preobrazbe, III. Na vrhuncu, IV. Vanitas vanitatum, 

V. Omegar, VI. Eva, VII. Posljednji dan. Epilog, Za¬ 
ključna filozofska rasprava.do sad Dinara 20.— 

sada Dinara 15. — 

J. H. Fabre: IZ ŽIVOTA KUKACA: 

118 strana, 5 tabla i mnogo slika, sadržaj: Veliko noćno 
paunče, Prutasti fratar, Njuh, Lov bogomoljke, Bogo- 
moljkina divlja ljubav, Gnijezdo bogomoljkino, Šturak 

poljski, Zrikavac, Osa grabljivica. Dinara 14.— 

Knjige bit će uskoro posve razgrabljene. Kasnije ili uopće više ne 
ćete moći dobiti. Htjeli bismo, da se u prvom redu naši pretplatnici kori¬ 
ste osobito dobrom prilikom i da nabave ove lijepe knjige uz tako niske 
cijene. Dajemo im povrh velikoga sniženja cijena još i ove pogodnosti: 

Do narudžbe od 50 dinara zaračunavamo trošak i poštarinu od 10 din; 
od 51 do 100 dinara šaljemo knjige franko 

» 101 » 200 » » » » i dajemo još 10% popusta; 

» 201 » 300 » » » » » » » 15% » 

» 301 » 400 » » » » » » » 20% » 

» 401 » 500 » » » » •» » »25% » 

preko 500 dinara » » » » » » » 30% » 

Knjige šaljemo radi lakšega obračuna samo pouzećem ili po pri¬ 
mitku unapred poslanoga novca 

Na ove cijene se vežemo, samo dok još imamo knjiga, pa molimo, 
da ib što prije naručite. 

.Priroda* 

Uprava časopisa 

Zagreb, Malinova 3 






